text:
Muzilemekeza Anthu Achikulire
“Munthu wachikulire uzim’patsa ulemu.”—LEV. 19:32.
1. Kodi anthu akukumana ndi zotani masiku ano?
CHOLINGA cha Yehova sichinali choti anthu azivutika ndi ukalamba. Iye ankafuna kuti anthu azisangalala m’Paradaiso ali ndi thanzi labwino. Koma panopa “chilengedwe chonse chikubuula limodzi ndi kumva zowawa.” (Aroma 8:22) Kodi mukuganiza kuti Yehova amamva bwanji akamaona anthu akuvutika chifukwa cha zotsatira za uchimo? N’zomvetsa chisoni kuti anthu ambiri sasamala okalamba pa nthawi imene amafunikira kwambiri thandizo.—Sal. 39:5; 2 Tim. 3:3.
2. N’chifukwa chiyani Akhristu amalemekeza kwambiri achikulire?
2 Anthu a Yehova amasangalala kukhala ndi achikulire mumpingo. Timapindula kwambiri chifukwa cha nzeru zawo komanso chikhulupiriro chawo. N’kutheka kuti ena mwa achikulirewa ndi achibale athu. Koma kaya ndi achibale athu kapena ayi, tiyenera kuwakonda ndiponso kuwathandiza. (Agal. 6:10; 1 Pet. 1:22) Kudziwa mmene Yehova amaonera achikulire kungatithandize kwambiri. Tsopano tiyeni tikambirane zimenezi ndiponso udindo umene achibale komanso mpingo uli nawo powasamalira.
“MUSANDITAYE”
3, 4. (a) Kodi wolemba Salimo 71 anapempha chiyani kwa Yehova? (b) Kodi Akhristu achikulire angapemphe chiyani kwa Mulungu?
3 Munthu amene analemba Salimo 71:9 anachonderera Mulungu kuti: “Musanditaye nthawi ya ukalamba wanga. Musandisiye pa nthawi imene mphamvu zanga zikutha.” Zikuoneka kuti munthu amene analemba salimoli ndi amene analembanso Salimo 70, lomwe lili ndi timawu tapamwamba takuti: “Salimo la Davide.” Choncho Davide ayenera kuti ndi amene ananena mawu a pa Salimo 71:9 amenewa. Iye anatumikira Mulungu kuyambira ali wachinyamata mpaka kukalamba ndipo Yehova anamugwiritsa ntchito kuchita zinthu zikuluzikulu. (1 Sam. 17:33-37, 50; 1 Maf. 2:1-3, 10) Ngakhale zili choncho, Davide ankapempha Mulungu kuti apitirize kumuthandiza.—Werengani Salimo 71:17, 18.
4 Mofanana ndi Davide, masiku ano pali anthu amene amayesetsabe kutamanda Mulungu ngakhale kuti akalamba ndipo ali ‘m’masiku oipa.’ (Mlal. 12:1-7) Mwina iwo sangachite zambiri mu utumiki kapena pa zinthu zina ngati mmene ankachitira kale. Koma akhoza kupempha Yehova kuti aziwakondabe ndiponso kuwasamalira. Achikulire okhulupirikawa sayenera kukayikira kuti Mulungu ayankha mapemphero awo. Tikutero chifukwa chakuti mapemphero awowo akufanana ndi mapemphero a Davide omwe tikuwapeza m’Baibulo.
5. Kodi Yehova amaona bwanji achikulire okhulupirika?
5 Malemba amasonyeza kuti Yehova amaona kuti achikulire okhulupirika ndi amtengo wapatali kwambiri ndipo amafuna kuti tiziwalemekeza. (Sal. 22:24-26; Miy. 16:31; 20:29) Lemba la Levitiko 19:32 limati: “Anthu aimvi uziwagwadira, munthu wachikulire uzim’patsa ulemu ndipo uziopa Mulungu wako. Ine ndine Yehova.” Pa nthawi imene mawuwa analembedwa, kulemekeza achikulire kunali kofunika kwambiri ndipo ndi mmene zililinso masiku ano. Koma kodi ndani ali ndi udindo wowasamalira?
UDINDO WA ACHIBALE
6. Kodi Yesu anapereka chitsanzo chotani pa nkhani yosamalira makolo?
6 Mawu a Mulungu amati: “Uzilemekeza bambo ako ndi mayi ako.” (Eks. 20:12; Aef. 6:2) Yesu anatsindika mfundo imeneyi podzudzula Afarisi ndi alembi amene ankakana kusamalira makolo awo. (Maliko 7:5, 10-13) Yesu anapereka chitsanzo chabwino pa nkhani imeneyi. Mwachitsanzo, iye atatsala pang’ono kumwalira pamtengo wozunzikirapo, anapereka mayi ake m’manja mwa Yohane kuti aziwasamalira. Zikuoneka kuti pa nthawiyi amayi akewo anali amasiye.—Yoh. 19:26, 27.
7. (a) Kodi mtumwi Paulo ananena chiyani pa nkhani yosamalira makolo? (b) Kodi Paulo ankakamba nkhani yotani ponena mawu amenewa?
7 Mtumwi Paulo analemba kuti atumiki a Mulungu ayenera kusamalira anthu a m’banja lawo. (Werengani 1 Timoteyo 5:4, 8, 16.) Kodi Paulo ankakamba nkhani yotani ponena mawu amenewa kwa Timoteyo? Iye ankanena za anthu amene anali oyenera komanso osayenera kulandira thandizo la ndalama kuchokera kumpingo. Paulo anafotokoza momveka bwino kuti ana, zidzukulu komanso achibale ena okhulupirira ndi amene ali ndi udindo waukulu wosamalira akazi amasiye omwe anali achikulire. Izi zinathandiza kuti mpingo usamavutike kufufuza ndalama zosamalira amasiye. Masiku anonso, Akhristu amasonyeza kuti ndi “odzipereka kwa Mulungu” posamalira achibale awo osowa.
8. N’chifukwa chiyani Baibulo silipereka malangizo achindunji oti tizitsatira posamalira makolo okalamba?
8 Mwachidule tinganene kuti Akhristu omwe ali ndi makolo achikulire ali ndi udindo wowasamalira. M’nkhaniyi Paulo ankanena za ‘achibale okhulupirira.’ Komabe ngati munthu ali ndi makolo omwe si atumiki a Mulungu, ayenerabe kuwasamalira. Ana amasamalira makolo awo m’njira zosiyanasiyana malinga ndi mmene zinthu zilili pa moyo wawo. Mwachitsanzo, anthu akhoza kusiyana zinthu zimene akufunika, khalidwe lawo komanso thanzi lawo. Achikulire ena ali ndi ana ambiri, koma ena ali ndi mmodzi yekha. Ena angalandire thandizo lochokera ku boma koma ena sangalandire. Zinthu zimene anthu achikulirewo amakonda zimasiyanasiyananso. Choncho si bwino kutsutsa zimene anthu ena akuchita poyesetsa kusamalira achibale awo achikulire. Ndipotu Yehova angadalitse zilizonse zimene munthu wasankha mogwirizana ndi mfundo za m’Malemba. Iye wakhala akuchita zimenezi kuyambira m’nthawi ya Mose.—Num. 11:23.
9-11. (a) Kodi ena angakumane ndi mavuto otani? (Onani chithunzi patsamba 20.) (b) N’chifukwa chiyani anthu sayenera kufulumira kusiya utumiki wawo kuti akasamalire makolo? Perekani chitsanzo.
9 Ngati ana akukhala kutali ndi makolo awo okalamba, zingavute kuwasamalira. Mwana angafunike kupita kukaona makolo ake ngati akudwala, ngati anagwa n’kuthyoka fupa kapena ngati akumana ndi mavuto ena. Ndiyeno mwina makolowo angafunike thandizo kwa kanthawi kochepa kapena kwa nthawi yaitali. *
10 Abale ndi alongo ena amene ali mu utumiki wa nthawi zonse ndipo akutumikira kutali ndi kwawo, angavutike kusankha zochita pa nkhani imeneyi. Anthu amene akutumikira pa Beteli, amishonale komanso oyang’anira oyendayenda amaona kuti utumiki wawo ndi wamtengo wapatali komanso ndi madalitso ochokera kwa Yehova. Komabe, ngati makolo awo akudwala, angafulumire kuganiza kuti, ‘Basi, tiyenera kusiya utumikiwu n’kubwerera kunyumba kuti tikawasamalire.’ Koma zingakhale bwino kupempherera nkhani imeneyi n’kuganizira zimene makolowo angafunike komanso zimene angakonde. Tisafulumire kuganiza zosiya utumiki chifukwa mwina sizingafunike kutero. N’kutheka kuti matendawo sangatenge nthawi yaitali komanso mwina ena mumpingo wa makolowo angathandize.—Miy. 21:5.
11 Taganizirani chitsanzo cha abale awiri amene ankatumikira kutali ndi kwawo. Wamng’ono anali mmishonale ku South America ndipo wamkulu ankatumikira kulikulu ku Brooklyn, mumzinda wa New York. Makolo a abale amenewa anali achikulire ndipo ankafunikira thandizo. Abalewa limodzi ndi akazi awo anapita kukaona makolo awowo ku Asia kuti adziwe mmene angawathandizire. Patapita nthawi, m’bale amene ankatumikira ku South America uja limodzi ndi mkazi wake anayamba kuganiza zosiya utumiki wawo kuti abwerere kwawo. Kenako wogwirizanitsa ntchito za bungwe la akulu wa mpingo wa makolo akewo anamuimbira foni. Akuluwo anali atakambirana nkhaniyi ndipo ankafuna kuti amishonalewo apitirize utumiki wawo. Iwo ankayamikira kwambiri utumiki wa amishonalewo ndipo ankafunitsitsa kuchita zonse zimene akanatha kuti athandize kusamalira makolowo. Anthu onse m’banjamo anayamikira kwambiri zimene akuluwo anachita.
12. Kodi Akhristu ayenera kuganizira mfundo iti posamalira makolo awo achikulire?
12 Kaya achibale akufuna kuchita zotani posamalira makolo okalamba, aliyense ayenera kuonetsetsa kuti zimene akuchitazo zilemekeze dzina la Mulungu. Tisakhale ngati atsogoleri achipembedzo a nthawi ya Yesu. (Mat. 15:3-6) Nthawi zonse tizipewa kuchita zinthu zimene zinganyozetse Yehova kapena mpingo.—2 Akor. 6:3.
UDINDO WA MPINGO
13, 14. N’chifukwa chiyani tinganene kuti mpingo uli ndi udindo wochokera m’Malemba wothandiza achikulire?
13 Si aliyense amene angathandize atumiki a nthawi zonse m’njira imene tafotokozayi. Koma malinga ndi zimene zinachitika m’nthawi ya atumwi, mpingo ulinso ndi udindo wosamalira Akhristu achikulire okhulupirika. Baibulo limanena kuti mumpingo wa ku Yerusalemu ‘munalibe ngakhale mmodzi wosowa.’ Apa sikuti onse anali opeza bwino. Zikuoneka kuti ena anali osauka koma ndalama zimene mpingo unkapeza “anali kuzigawa kwa aliyense malinga ndi zosowa zake.” (Mac. 4:34, 35) Koma kenako mumpingowu munabuka vuto lina. Zinamveka kuti ‘akazi ena amasiye ankanyalanyazidwa pa kagawidwe ka chakudya cha tsiku ndi tsiku.’ Choncho atumwi anauza abale kuti afufuze amuna a mbiri yabwino kuti ayang’anire ntchitoyi n’kuonetsetsa kuti akazi amasiye onse akuthandizidwa moyenera komanso mosakondera. (Mac. 6:1-5) N’zoona kuti zimenezi zinangochitika pa nthawi yochepa n’cholinga chothandiza anthu amene anakhala Akhristu pa Pentekosite mu 33 C.E. Akhristu amenewa anakhalabe ku Yerusalemu kuti aphunzire zambiri. Komabe zimene atumwiwa anachita zikusonyeza kuti mpingo uli ndi udindo wosamalira Akhristu ovutika.
14 Paja tanena kale kuti Paulo anafotokozera Timoteyo mmene angadziwire akazi amasiye amene akuyenera kulandira thandizo mumpingo ndi amene sakuyenera. (1 Tim. 5:3-16) Nayenso Yakobo anauziridwa kulemba kuti Akhristu ali ndi udindo wosamalira ana amasiye, akazi amasiye komanso anthu ena amene ali m’masautso. (Yak. 1:27; 2:15-17) Mtumwi Yohane ananenanso kuti: “Aliyense amene ali ndi zinthu zofunika pa moyo, n’kuona m’bale wake zikumusowa, koma osamusonyeza m’bale wakeyo chifundo chachikulu, kodi munthu ameneyu amakonda Mulungu?” (1 Yoh. 3:17) Ngati Mkhristu aliyense ali ndi udindo wothandiza anthu osowa ndiye kuti mpingo nawonso uyenera kuwathandiza.
15. Fotokozani zinthu zina zimene anthu ayenera kuganizira pothandiza achikulire.
15 M’mayiko ena, boma limathandiza okalamba mwina powapatsa ndalama akapuma pa ntchito kapena kuwasamalira m’njira zina. (Aroma 13:6) Koma m’mayiko ena izi sizichitika. Choncho zimene achibale komanso mpingo ungachite pothandiza achikulirewa zimakhala zosiyanasiyana. Koma ngati Akhristu ena amakhala kutali ndi makolo awo achikulire, kuwasamalira kungakhale kovuta. Akhristu oterewa angachite bwino kumalankhulana ndi akulu a mumpingo wa makolo awo kuti adziwe zoyenera kuchita. Mwachitsanzo, akuluwo angathandize makolowo kuti adziwe zoyenera kuchita kuti alandire chithandizo chaboma ngati chilipo. Angadziwitsenso anawo ngati makolo awo ali ndi ngongole zina kapena ngati sakulandira bwinobwino chithandizo chakuchipatala. Zoterezi zimathandiza kuti apeze njira zothetsera mavuto ena kuti asafike poipa. Anthu amene amaonetsetsa zimene zikuchitikira achikulire n’kudziwitsa ana awo, amathandizanso kuti anawo asamadere nkhawa kwambiri za makolo awo.
16. Kodi Akhristu ena amachita zotani posamalira achikulire?
16 Abale ndi alongo ena amakonda kwambiri anthu achikulire moti amadzipereka kuti aziwathandiza pa vuto lililonse limene angakumane nalo. Amangowatenga ngati makolo awo ndipo nthawi zina amasinthanasinthana ndi Akhristu ena powasamalira. Iwo amadziwa kuti sangakwanitse kuchita utumiki wa nthawi zonse, choncho amathandiza makolowo pofuna kuti ana awo apitirize utumiki umene akuchita. Abale ndi alongo amene amachita zimenezi tiyenera kuwayamikira kwambiri. Koma ngakhale zili choncho, ana a achikulirewo amakhalabe ndi udindo wowasamalira.
MUZILEMEKEZA ACHIKULIRE POWALIMBIKITSA
17, 18. Kodi ndi zinthu zinanso ziti zofunika posamalira achikulire?
17 Onse amene amasamalira achikulire ayenera kuchita zimenezi mosangalala. Ngati inuyo mukusamalira achikulire, yesetsani kuti achikulirewo azidziona kuti ndi ofunika. Nthawi zina achikulire angataye mtima kapena kukhala ndi nkhawa chifukwa cha ukalamba. Choncho muyenera kuyesetsa kulemekeza ndi kulimbikitsa abale ndi alongo achikulirewa. Ena atumikira Mulungu modzipereka kwa zaka zambiri ndipo tiyenera kuwayamikira. Yehova komanso Akhristu anzawo sadzaiwala utumiki umene achita.—Werengani Malaki 3:16; Aheberi 6:10.
18 Achikulirewo angaiwale mavuto awo ngati nthawi zina iwowo komanso amene akuwasamalira amachita nthabwala. (Mlal. 3:1, 4) Achikulire ambiri safuna kuti azivutitsa amene akuwasamalira. Amadziwa kuti akakhala ovuta anthu sangafune kuwasamalira kapena kuwachezera. Nthawi zambiri anthu akapita kukachezera munthu wachikulire amanena kuti, “Ndinapita kukalimbikitsa agogo aja, koma iwowo ndi amene andilimbikitsa.”—Miy. 15:13; 17:22.
19. Kodi achinyamata komanso achikulire akuyembekezera chiyani m’tsogolo?
19 Tikulakalaka mavuto obwera chifukwa cha uchimowa atatha. Koma panopa atumiki a Mulungu ayenera kupitiriza kuyembekezera madalitso osatha m’tsogolomu. Tikudziwa kuti kukhulupirira malonjezo a Mulungu kumatithandiza kupirira tikamakumana ndi mavuto. N’chifukwa chake “sitikubwerera m’mbuyo. Koma ngakhale munthu wathu wakunja akutha, ndithudi munthu wathu wamkati akukhalitsidwanso watsopano tsiku ndi tsiku.” (2 Akor. 4:16-18; Aheb. 6:18, 19) Koma kodi kuwonjezera pa kukhulupirira kwambiri malonjezo a Mulungu, ndi zinthu zina ziti zimene tingachite posamalira achikulire? Nkhani yotsatira tidzayankha funso limeneli.
^ ndime 9 M’nkhani yotsatira tidzakambirana zinthu zina zimene ana angachite posamalira makolo awo achikulire.


c: text/html

text:
MFUNDO ZOTHANDIZA MABANJA | KULERA ANA
Zimene Mungachite Mwana Akayamba Kuvuta
VUTO LIMENE LIMAKHALAPO
Mwana wanu wa zaka ziwiri akakwiya amayamba kulira kwambiri, kudziponya pansi komanso kutaya zinthu. Mwina mumadzifunsa kuti: ‘Koma mwana wangayu ndi wabwinobwino? Kodi akuvuta chifukwa chakuti sindikumulera bwino? Kodi adzasiya kuvuta?’
N’zotheka kuthandiza mwana wanu kusiya kuvuta. Komano choyamba, tiyeni tione chimene chimapangitsa kuti mwana ayambe kuvuta.
CHIMENE CHIMACHITITSA
Ana aang’ono sadziwa zimene angachite akakhumudwa. Zimenezi zingapangitse kuti nthawi zina azivuta. Komanso pali zifukwa zina.
Mwana akafika zaka ziwiri zinthu zina zimasintha pamoyo wake. Atangobadwa munkamuchitira chilichonse. Mwachitsanzo, akangolira munkasiya chilichonse chomwe mumapanga n’kukamusamalira. Mwina munkadzifunsa kuti ‘Kodi akudwala? Ali ndi njala? Akufuna kumunyamula? Kapena ndimusinthe thewera?’ Munkayesetsa kuchita chilichonse kuti asiye kulira ndipo simunkalakwitsa kuchita zimenezi chifukwa mwana wamng’ono amadalira makolo ake nthawi zonse.
Koma akafika zaka ziwiri, mwana amayamba kuzindikira kuti makolo ake sakumusamaliranso kwambiri ngati mmene ankachitira poyamba. Amaona kuti m’malo moti makolo azichita zimene iyeyo akufuna, makolowo amafuna kuti iyeyo azichita zimene iwowo akufuna. Mwanayo sangasangalale ndi kusintha kumeneku choncho angayambe kuvuta posonyeza kukwiya.
N’kupita kwa nthawi, mwanayo amazindikira kuti makolo ake ali ndi udindo womupatsa malangizo osati kungomusamalira. Komanso amazindikira kuti iyeyo monga mwana ayenera ‘kumvera makolo.’ (Akolose 3:20) Komabe nthawi imeneyi isanafike, mwanayo angamavute kwambiri ndipo zimenezi zingamasowetse mtendere makolowo.
ZIMENE MUNGACHITE
Muzimumvetsa. Muzikumbukira kuti mwana ndi mwana. Chifukwa chakuti sadziwa zimene angachite akakhumudwa, nthawi zina amangoyamba kuvuta. Choncho, muziyerekeza kuti zimene zikumuchitikirazo zikukuchitikirani inuyo.—Lemba lothandiza: 1 Akorinto 13:11.
Musamafulumire kupsa mtima. Mwana wanu akayamba kuvuta, musamafulumire kupsa mtima. Muzingoona kuti chamuchititsa kuyamba kuvuta n’chiyani. Kudziwa chifukwa chimene chachititsa mwanayo kuti ayambe kuvuta kungathandize kuti musamupsere mtima.—Lemba lothandiza: Miyambo 19:11.
Musamangomuchitira zimene akufuna. Mukamangopatsa mwana wanu chilichonse chomwe akufuna n’cholinga choti asiye kuvuta, ndiye kuti nthawi zonse azingovuta akafuna chinthu. Muzimuuza modekha kuti simusintha zimene mwanena.—Lemba lothandiza: Mateyu 5:37.
Kudziwa chifukwa chimene chachititsa mwanayo kuti ayambe kuvuta kungathandize kuti musamupsere mtima
Muzileza mtima. Musamaganize kuti mwana wanu angangosiya kuvuta lero ndi lero, makamaka ngati mumamuchitira zimene akufuna akayamba kuvuta. Choncho, mukamapewa kupsa mtima kapena kumangochitira mwana wanu zimene akufuna akayamba kuvuta, pang’ono ndi pang’ono amasiya kuvuta. Baibulo limanena kuti: “Chikondi n’choleza mtima.”—1 Akorinto 13:4.
Mwina mukhoza kuchitanso zotsatirazi:
Mwana wanu akayamba kuvuta muzimunyamula kuti asafulukutefulukute, koma musampane. M’malo momukalipira muzingodikira kuti mtima wake ukhale pansi. Pamapeto pake, mwanayo amazindikira kuti kuvuta sikungamuthandize chilichonse.
Pezani malo amene mungamuike kapena kumutsekera akayamba kuvuta. Muzimusiya konko ndipo muzimutulutsa akasiya kuvuta.
Ngati mwana wanu wayamba kuvuta muli pagulu, pitani naye pambali. Musamupatse zimene akufunazo chifukwa chakuti pali anthu. Ngati mutamupatsa angayambe kuganiza kuti ngati atayamba kuvuta, muzimupatsa chilichonse chomwe akufuna.

robotstxt: allowed

filter: keep


text:
NOVEMBER 4, 2015
MEXICO
Boma Linathokoza a Mboni Chifukwa Chophunzitsa Akaidi ku Mexico
Akuluakulu a boma kudera la Baja California, m’dziko la Mexico, anapereka chikalata chothokoza a Mboni za Yehova chifukwa cha ntchito yawo yophunzitsa Baibulo m’ndende. Anthu amene anasaina chikalatachi anali nduna yoona za chitetezo ndiponso nduna yoona zakundende.
M’chikalata chimenechi anati: “Nduna yoona za chitetezo yoimira boma ikuthokoza Mboni za Yehova chifukwa chothandiza anthu a ku Baja California modzipereka kuti azikhala ndi moyo wabwino komanso kuti akaidi azitha kuchita zinthu bwinobwino akadzachoka m’ndende.”
A Mboni za Yehova amayendera ndende za ku Baja California pothandiza akaidi. Kuyambira mu 1991, akhala akuyenderanso ndende ina yamumzinda wa Mexicali chifukwa choti mkaidi wina anawapempha kuti azimuphunzitsa Baibulo. Munthu wina amene amayang’anira malo ena a mumzindawu othandiza akaidi kuti asinthe khalidwe lawo, anauza a Mboni kuti: ‘Mukabwera kudzaphunzitsa akaidi mumawathandiza kuona kuti nawonso ndi anthu. Amaonanso kuti ndi ofunika chifukwa nthawi ikadzakwana, adzatuluka m’ndende n’kumakagwira ntchito zothandiza kuti zinthu ziziyenda bwino m’dzikoli. Ndikuthokoza kwambiri thandizo lanuli.’
Munthu wina wolankhulira Mboni za Yehova ku Mexico anati: “Ntchito yaikulu ya Mboni za Yehova ndi yothandiza anthu, kuphatikizapo akaidi, kuti adziwe zimene Baibulo limaphunzitsa. Mpingo wina wa Mboni za Yehova ku Mexicali unanena kuti anthu osachepera 8 anabatizidwa n’kukhala a Mboni ali m’ndende ya ku Mexicali. Timaona kuti anthu onse ayenera kukhala ndi mwayi wophunzira Baibulo.”
Lankhulani ndi:
Kumayiko ena: J. R. Brown, Office of Public Information, tel. +1 718 560 5000
Mexico: Gamaliel Camarillo, tel. +52 555 133 3048


text:
Mapiri, nkhalango komanso madambo ali mbulanda. Anthu adagwetsa mitengo ndi kuotcha makala. Koma lero nkhani yasintha.
Pang’onopang’ono boma la Mwanza layamba kuvala, kubisa kusambuka kwake komwe kudadza pootcha makala.
Pulogalamu yolimbana ndi kusintha kwa nyengo yomwe ikutchedwa Enhancing Community Resilience Programme (ECRP) ndiyo ikusintha maonekedwe a bomalo komanso maboma ena.
Bungwe la Centre for Environmental Policy and Advocacy (Cepa) ndi lomwe labweretsa kusinthako.
Pulogalamuyi imalimbikitsa anthu kuti atsatire njira zosiyanasiyana zomwe zingawatukule uko akusamala nkhani zachilengedwe.
Mwa zinthuzi ndi kuchita ulimi wa ziweto, wa kumunda, kugwiritsa ntchito mbaula zamakono, kuchita bizinesi, kutsatira njira zamakono zakalimidwe monga mtayakhasu komanso kulowa magulu obwereketsana ndalama banki m’khonde.
Amene akuyang’anira momwe pulogalamuyi ikuyendera paboma ku bungwe la Cepa, Stephen Chikuse akuti ngati aliyense ali ndi chochita, n’kovuta kuti mitengo isakazidwe.
“Anthu alibe zochita, alibe popezera ndalama. Kungowauza kuti siyani kudula mitengo si zimveka. Ndi bwino kuwapezera chochita monga tikuchitira,” adatero Chikuse.
Izi zasintha mabanja ambiri. Pakhomo pa James Kheli wa m’mudzi mwa Sudala kwa Senior Chief Kanduku tsopano ndi pa mwana alirenji.
Nzeru za Cepa, lero Kheli ali ndi mbuzi 10, wayamba kukolola matumba 50 a chimanga kuchoka pa 15. Kheli ndi banja lake wabzala mitengo 300; akupanga ulimi wa mleranthaka komanso ali ndi munda wa chinangwa momwe akupha ndalama.
“Ndikulipirira mwana wa folomu 3 ndipo pa telemu ndi K20 000. Ndamanga nyumba ya malata, ndagula wailesi komanso mpando wa pamwamba,” adatero Kheli.
Nthawi yopanga makala monga ankachitira kale alibe, ndipo nthawi zonse amakhala kumunda, kubusa komanso banja lake limakhala kumsika kugulitsa mandasi momwenso akupha ndalama.
Monga akufotokozera mkazi wake Sineliya, kale amadalira makala koma lero nkhani idasintha. “Kale, timapeza ndalama pootcha makala. Lero tili ndi njira zambiri zopezera ndalama,” adatero iye.
Pulogalamu ya ECRP idakhazikitsidwa ndi Christian Aid komanso Concern Universal (Discover) koma thandizo la ndalama limachoka ku UK, Irish ndi boma la Norway. K21 biliyoni ndiyo idaikidwa.
Nkhani ya Kheli ndi chitsanzo chabe cha zomwe zikuchitikanso m’maboma a Nsanje, Chikwawa, Mulanje, Thyolo, Mwanza, Machinga, Balaka, Salima, Dedza, Kasungu ndi Karonga komwe CEPA ikugwiramo ntchito.
Iwo amayembekeza kufikira alimi 600 000 m’maboma onsewa koma afikira 1 600 000. n


text:
TSANZIRANI CHIKHULUPIRIRO CHAWO | YOSEFE
“Kodi Ine Ndatenga Malo a Mulungu?”
YOSEFE anali ataima m’munda wake womwe unali pafupi ndi nyumba yawo. Pa nthawiyi n’kuti kunja kuli kachisisira. N’kutheka kuti ankayang’ana madamu amadzi komanso zipatso za mitengo ya kanjedza ndi zipatso zina, zomwe zinali zitakhwima. Akaponya maso chakutsogolo, ankaona nyumba yachifumu ya Farao. Mwina pa nthawiyi ankamvanso kaphokoso kuchokera m’nyumba mwake. Ankamva mwana wake woyamba Manase, akusewera ndi mng’ono wake Efuraimu, yemwe pa nthawiyi anali wakhanda. N’kutheka kuti Yosefe ankaganiza kuti mkazi wake ayenera kuti akuseka poona Manase akusewera ndi mng’ono wakeyo. Ndiyeno yerekezerani kuti mukuona Yosefe akumwetulira podziwa kuti Yehova akumudalitsa.
Yosefe anapatsa mwana wake woyamba dzina lakuti Manase lomwe limatanthauza, “woiwalitsa mavuto.” (Genesis 41:51) Pa nthawiyi n’kuti Yehova atadalitsa kwambiri Yosefe. Izi zinachititsa kuti aiwaleko bambo ake, aiwale kwawo komanso kuti aiwale zimene azichimwene ake anamuchitira. Azichimwene akewo ankadana naye ndipo ankafuna kumupha. Koma kenako anamugulitsa kwa amalonda omwe ankapita ku Iguputo. Atafika ku Iguputo, anali kapolo wa Potifara ndipo kenako anamangidwa n’kuikidwa m’ndende. Moyo wakundendeko unali wowawa kwambiri chifukwa nthawi zambiri akaidi ankawamanga m’matangadza. Koma kenako zinthu zinasintha pa moyo wa Yosefe ndipo anali wachiwiri kwa Farao, mfumu ya Iguputo. *
Kwa zaka 7, Yosefe anaona mawu a Yehova akukwaniritsidwa. Pa zaka 7 zimenezo, m’dziko la Iguputo munali chakudya chamwanaalirenji ndipo Yosefe ankayang’anira ntchito yosunga chakudya m’nkhokwe kuti adzachigwiritse ntchito pa nthawi yanjala. Pa nthawiyi anakwatira mkazi wotchedwa Asenati, n’kubereka naye ana awiri aja. Komabe sikuti Yosefe anaiwaliratu kwawo. Ankakumbukirabe mng’ono wake Benjamini komanso bambo ake, a Yakobo, omwe ankawakonda kwambiri. Ankawadera nkhawa ndipo ankafunitsitsa atadziwa mmene alili. Ankafunanso kudziwa ngati azichimwene ake anasintha makhalidwe awo oipa. Komanso ankalakalaka banja lawo litadzakhalanso limodzi mosangalala.
Kodi nanunso banja lanu siligwirizana chifukwa chodana, nsanje komanso kusakhulupirika? Ngati ndi choncho, nkhani ya Yosefe ingakuthandizeni kwambiri. Kodi tingatsatire bwanji chikhulupiriro chake poona zimene anachitira azichimwene ake?
“PITANI KWA YOSEFE”
Popeza Yosefe anali ndi udindo waukulu, anali munthu wotanganidwa kwambiri. Mogwirizana ndi maloto omwe Yehova analotetsa Farao, zitatha zaka 7 za chakudya chambiri, kunabwera zaka zina 7 zanjala. Pasanapite nthawi, anthu a m’madera oyandikana ndi dziko la Iguputo anayamba kuvutika ndi njala. Koma Baibulo limati: “Dziko lonse la Iguputo linali ndi chakudya.” (Genesis 41:54) Anthu a ku Iguputo sanavutike ndi njala chifukwa choti Yehova anathandiza Yosefe kudziwa tanthauzo la maloto a Farao. Komanso chifukwa choti Yosefe anawauza pulani yabwino yoti asungiretu chakudya.
Anthu a ku Iguputo ankamulemekeza kwambiri Yosefe chifukwa ankamuona kuti ndi munthu wanzeru. Koma Yosefe ankafuna kuti anthuwo azilemekeza Yehova, chifukwa ndiye anachititsa zonsezi. Ifenso ngati tili ndi luso linalake, tizitumikira Mulungu modzichepetsa. Tikatero, Mulungu angatigwiritse ntchito kuposa mmene timaganizira.
Komabe patapita nthawi, anthu a ku Iguputo anayamba kusowa chakudya. Choncho ankapita kwa Farao kukadandaula. Faraoyo ankawauza kuti: “Pitani kwa Yosefe! Zilizonse zimene akuuzeni, chitani zomwezo.” Choncho Yosefe anatsegula nkhokwe zija n’kumawagulitsa anthuwo chakudya.—Genesis 41:55, 56.
Koma njala inafika poipa m’madera oyandikana ndi dziko la Iguputo. Azichimwene ake a Yosefe ankakhala ku Kanani, ndipo nawonso anayamba kuvutika ndi njala. Yakobo, yemwe pa nthawiyo anali wokalamba, anamva kuti ku Iguputo kuli chakudya. Choncho anauza ana ake kuti apite ku Iguputo kukagula tirigu.—Genesis 42:1, 2.
Yakobo anatumiza ana ake 10 kuti apite ku Iguputo. Mwana wake womaliza anali Benjamini, koma sanamulole kuti apite nawo. Anachita zimenezi chifukwa ankakumbukira zomwe zinachitika atatumiza Yosefe kuti akaone azichimwene ake, komwe ankadyetsa ziweto. Yosefe atapita sanabwerenso. Azichimwene akewo anabwera ndi chovala cha Yosefe chili chong’ambika komanso chili magazi okhaokha. Zimenezi zinachititsa Yakobo kukhulupirira kuti Yosefe anadyedwa ndi chilombo.—Genesis 37:31-35.
“NTHAWI YOMWEYO YOSEFE ANAKUMBUKIRA”
Atayenda kwa masiku ambiri, ana a Yakobo anafika ku Iguputo. Atafunsa komwe angakagule chakudya, anauzidwa kuti apite kwa mkulu waboma wotchedwa Zafenati-panea. (Genesis 41:45) Kodi atamuona anazindikira kuti ndi Yosefe? Ayi ndithu. Anangoona kuti apeza munthu waudindo waukulu basi. Choncho “anamugwadira n’kumuweramira mpaka nkhope zawo pansi.”—Genesis 42:5, 6.
Koma Yosefe anawazindikira azichimwene akewo. Atawaona akumugwadira posonyeza ulemu, anakumbukira zomwe analota zaka zambiri m’mbuyomo. Nkhaniyi imati: “Nthawi yomweyo Yosefe anakumbukira maloto” onena kuti azichimwene ake adzamugwadira, amene Yehova anamulotetsa ali mnyamata. (Genesis 37:2, 5-9; 42:7, 9) Ndiye kodi Yosefe anatani? Kodi anathamanga n’kuwakumbatira? Kapena anaganiza zowabwezera zoipa zomwe anamuchitira zija?
Yosefe anaona kuti si bwino kuwabwezera. Komabe anaonanso kuti si bwino kuwakumbatira pa nthawiyi. Anadziwa kuti Yehova ndi amene akuchititsa zonsezi pofuna kukwaniritsa cholinga chake. Anali atalonjeza kuti adzapangitsa kuti ana a Yakobo akhale mtundu waukulu. (Genesis 35:11, 12) Azichimwene ake a Yosefe akanakhala kuti anali adakali achiwawa, odzikonda komanso osakhulupirika, cholinga cha Yehova chikanasokonekera. Komanso Yosefe akanapanga zinthu mopupuluma, mwina zikanabweretsa mavuto ena m’banja lawo, mwinanso kuika pachiswe moyo wa bambo awo ndi wa Benjamini. Komanso pa nthawiyi Yosefe sankadziwa ngati bambo ake ndi Benjamini adakali moyo. Choncho anaona kuti ndi bwino kuti adekhe kaye. Anadziwa kuti zimenezi zimuthandiza kudziwa ngati azichimwene ake anasintha makhalidwe awo oipa komanso zidzamuthandiza kudziwa zomwe Yehova akufuna kuti iyeyo achite.
Mwina zimene zinachitikira Yosefe, sizingakuchitikireni inuyo ndendende. Koma masiku ano anthu a m’mabanja ambiri amadana komanso amachitirana nsanje. Zoterezi zikachitika, anthu ambiri amaganiza zobwezera. Koma ndi bwino kutsanzira Yosefe. Ndi bwinonso kuganiza zomwe tingachite kuti tisangalatse Yehova zoterezi zikachitika. (Miyambo 14:12) Musaiwale kuti kukhala pa mtendere ndi anthu a m’banja lathu komanso ndi Mulungu n’kofunika kwambiri.—Mateyu 10:37.
“NDIKUYESANI”
Yosefe anakonza zowayesa azichimwene akewo kuti aone ngati anasintha. Anayamba ndi kuwalankhula mwaukali kudzera mwa womasulira. Anawauza azichimwene akewo kuti ndi akazitape ndipo abwera kudzaona dziko lawolo. Koma iwo anakanitsitsa kuti si akazitape ndipo anamuuza zoti ali ndi mng’ono wawo yemwe watsala kunyumba. Yosefe atamva kuti mng’ono wake adakali moyo, anasangalala kwambiri. Komabe anayesetsa kuugwira mtima kuti asadziwike kuti wasangalala ndi zomwe wamvazo. Kenako anawauza kuti: “Ndikuyesani.” Ndiyeno anawauza kuti adzabwere ndi mng’ono wawoyo kuti adziwe ngati akunena zoona. Atakambirana nawo kwa kanthawi, anawauza kuti apite kukatenga mng’ono wawoyo, koma mmodzi wa iwo atsale ndipo akhale mkaidi.—Genesis 42:9-20.
Azichimwene ake a Yosefe anayamba kukambirana za nkhaniyi m’chinenero chawo. Ankaganiza kuti zonsezi zikuchitika chifukwa cha zoipa zomwe anachita zija. Koma sankadziwa kuti Yosefe akumva chinenero chawocho. Ankakambirana kuti: “Ndithudi, izi zikuchitika chifukwa cha zimene tinachitira m’bale wathu uja. Pajatu tinaona kusautsika kwake pamene anatichonderera kuti timumvere chisoni, koma ife sitinalabadire. N’chifukwa chake tsokali latigwera.” Yosefe atamva zimenezi, anapita payekha kukalira. (Genesis 42:21-24) Komabe anadziwa kuti munthu akazindikira kuti akukumana ndi mavuto chifukwa cha zoipa zomwe anachita, si chizindikiro choti walapa. Choncho anapitirizabe kuwayesa.
Kenako azichimwene akewo ananyamuka ndipo Simiyoni anatsala. Koma Yosefe anatenga ndalama zomwe anthuwa ankafuna kugulira tirigu n’kuziika m’matumba awo a tirigu. Atafika kwawo, anafotokozera Yakobo zonse zomwe zinachitika. Itakwana nthawi yoti apitenso ku Iguputo, anachonderera Yakobo kuti awalole kutenga Benjamini. Atafika ku Iguputoko, anauza mtumiki wa Yosefe kuti anapeza ndalama m’matumba awo ndipo analonjeza kuti abweza ndalamazo. Komabe Yosefe anaona kuti zimenezi sizokwanira kumuthandiza kudziwa kuti asintha. Choncho anaganiza zopitirizabe kuwayesa. Chifukwa choti Yosefe anasangalala kwambiri kuona Benjamini, anawakonzera phwando. Koma anayesetsa kuti azichimwene ake asadziwe kuti wachita zimenezi chifukwa chosangalala. Kenako anawapatsa tirigu wambiri ndipo iwo anayamba ulendo wobwerera kwawo. Koma Yosefe anaika kapu yake yasiliva m’thumba la Benjamini.—Genesis 42:26–44:2.
Azichimwene akewo atanyamuka, Yosefe anauza mtumiki wake kuti awatsatire. Atawapeza, anawauza kuti aba kapu ya Yosefe. Kenako anayamba kufufuza kapuyo m’matumba awo ndipo anaipeza m’thumba la Benjamini. Zitatere, onse anabwereranso kwa Yosefe. Apa Yosefe anapeza mpata woti ayesenso azichimwene akewo. Yuda ndi amene ankalankhula m’malo mwa onsewa. Anachonderera Yosefe kuti awakhululukire mpaka anafika ponena kuti awatenge onse kuti akhale akapolo a ku Iguputo. Koma Yosefe anakana n’kunena kuti Benjamini yekha ndiye akhale kapolo wake chifukwa ndi amene wapezeka ndi kapu, enawo azipita.—Genesis 44:2-17.
Koma Yuda atamva zimenezi, anamva chisoni kwambiri moti anayankha kuti: “M’bale wake wa mimba imodzi anamwalira, moti anatsala yekha, ndipo bambo amam’konda kwambiri.” Ziyenera kuti zinamukhudza kwambiri Yosefe atamva mawu amenewa chifukwa anadziwa kuti akunena za iyeyo. Yosefe anali mkulu wake wa Benjamini ndipo mayi awo anali a Rakele. Mayi awowo anamwalira pamene ankabereka Benjamini. Mofanana ndi bambo ake, a Yakobo, Yosefe ayenera kuti ankakumbukirabe mayi ake chifukwa ankawakonda kwambiri. Yosefe ankakonda kwambiri Benjamini chifukwa anali ana a mayi mmodzi.—Genesis 35:18-20; 44:20.
Yuda anapitiriza kuchonderera Yosefe kuti asatenge Benjamini n’kukhala kapolo wake. Mpaka anauza Yosefe kuti atenge iyeyo m’malo mwa Benjamini. Kenako ananena mawu okhudza mtima kwambiri. Anati: “Ndingathe bwanji kupita kwa bambo anga ndilibe mwanayu? Ayi, sindikufuna kukaona bambo anga akuzunzika ndi chisoni.” (Genesis 44:18-34) Zimenezi zinasonyezeratu kuti Yuda anasintha kwambiri. Zinasonyeza kuti analapa zoipa zomwe anachitira Yosefe zija komanso kuti tsopano anali wachifundo ndi woganizira ena.
Apa Yosefe analephera kupirira. Choncho anauza anthu onse kuti atuluke n’kutsala azichimwene ake okha. Kenako anadziulula kwa azichimwene akewo kuti: “Ndine Yosefe!” Azichimwene akewo anadabwa kwambiri ndi zimenezi. Koma Yosefe anawakumbatira posonyeza kuti anawakhululukira. (Genesis 45:1-15) Apatu Yosefe anasonyeza kuti ankatsanzira Yehova, yemwe amakhululuka ndi mtima wonse. (Salimo 86:5) Kodi inunso mumakhululuka ndi mtima wonse?
“UKADALI NDI MOYO”
Farao atamva zomwe zinachitikazi, anauza Yosefe kuti aitane bambo ake ndi banja lawo lonse kuti asamukire ku Iguputo. Choncho pasanapite nthawi, banja lonse la Yakobo linabwera ku Iguputo ndipo Yosefe anasangalala kwambiri kukumananso ndi bambo ake. Yakobo ataona Yosefe, analira ndipo ananena kuti: “Ndingathe kufa tsopano chifukwa ndaona nkhope yako, popeza ukadali ndi moyo.”—Genesis 45:16-28; 46:29, 30.
Koma sikuti Yakobo anafadi nthawi yomweyo. Iye anakhalanso ndi moyo zaka zina 17. Atatsala pang’ono kumwalira anadalitsa ana ake onse 12. Yosefe analandira madalitso omwe mwana woyamba kubadwa ankalandira. Anamuuza kuti mitundu iwiri ya Isiraeli idzachokera kwa iye. Yuda, yemwe anali wa nambala 4 kubadwa anadalitsidwanso kwambiri chifukwa anasonyeza mtima wolapa. Anamuuza kuti Mesiya adzachokera kubanja lake.—Genesis chaputala 48 ndi 49.
Kenako Yakobo anamwalira ali ndi zaka 147. Zitatero, azichimwene ake a Yosefe anayamba kuchita mantha kuti mwina Yosefe akhoza kuwabwezera. Koma Yosefe amawatsimikizira mokoma mtima kuti sawabwezera. Anawauza kuti asadziimbe mlandu popeza chinali cholinga cha Yehova kuti banja lawolo lipite ku Iguputo. Kenako anawafunsa kuti: “Kodi ine ndatenga malo a Mulungu?” (Genesis 15:13; 45:7, 8; 50:15-21) Yosefe ankadziwa kuti Yehova ndiye woweruza wachilungamo. Choncho anaona kuti palibe chifukwa chokhaulitsira anthu omwe Yehova wawakhululukira.—Aheberi 10:30.
Kodi inuyo zimakuvutani kukhululuka? Zimakhaladi zovuta kukhululukira munthu, makamaka ngati watilakwira mwadala. Koma tikamayesetsa kukhululukira munthu amene walapa, zimathandiza kuti munthuyo komanso ifeyo, tikhale ndi mtendere wa mumtima. Timasonyezanso kuti tikutsanzira chikhulupiriro cha Yosefe komanso kuti tikutsanzira Yehova, yemwe ndi wachifundo.
^ ndime 4 Onani nkhani zakuti, “Tsanzirani Chikhulupiriro Chawo” mu Nsanja ya Olonda ya August 1, 2014, November 1, 2014 ndi ya February 1, 2015.
Onaninso
Tsanzirani Chikhulupiriro Chawo
Kodi kuphunzira za chikhulupiriro cha amuna ndi akazi otchulidwa m’Baibulo kungatithandize bwanji masiku ano?


text:
Kodi Ufumu wa Mulungu N’chiyani?
Kodi Ufumu wa Mulungu N’chiyani?
ANTHU ENA AMAKHULUPIRIRA kuti Ufumuwu umangoimira zimene zimachitika munthu akalola kuti Mulungu azilamulira mumtima mwake, pomwe ena amaganiza kuti ukuimira zimene anthu adzachite pokhazikitsa mtendere komanso mgwirizano padzikoli. Kodi inuyo mukuganiza bwanji?
ZIMENE BAIBULO LIMANENA
“Mulungu wakumwamba adzakhazikitsa ufumu umene sudzawonongedwa ku nthawi zonse. . . . Udzaphwanya ndi kuthetsa maufumu ena onsewo [a anthu].” (Danieli 2:44) Choncho Ufumu wa Mulungu ndi boma lenileni.
MFUNDO ZINANSO ZOMWE TIKUPHUNZIRA M’BAIBULO
Ufumu wa Mulungu umalamulira kuchokera kumwamba.—Mateyu 10:7; Luka 10:9.
Mulungu amagwiritsa ntchito Ufumu umenewu pokwaniritsa chifuniro chake chokhudza kumwamba ndi padziko lapansi.—Mateyu 6:10.
Kodi Ufumu wa Mulungu udzabwera liti?
KODI MUNGAYANKHE BWANJI?
Palibe akudziwa
Posachedwapa
Sudzabwera
ZIMENE BAIBULO LIMANENA
“Uthenga wabwino uwu wa ufumu udzalalikidwa padziko lonse lapansi kumene kuli anthu, kuti ukhale umboni ku mitundu yonse, kenako mapeto adzafika.” (Mateyu 24:14) Uthenga wabwino ukadzalalikidwa mokwanira padziko lonse, Ufumuwu udzabwera kuti udzachotse zinthu zonse zoipa padzikoli.
MFUNDO ZINANSO ZOMWE TIKUPHUNZIRA M’BAIBULO
Padzikoli palibe amene akudziwa nthawi imene Ufumu wa Mulungu udzabwere.—Mateyu 24:36.
Maulosi a m’Baibulo amasonyeza kuti Ufumu wa Mulungu watsala pang’ono kubwera.—Mateyu 24:3, 7, 12.
Bukuli likupezekanso pawebusaiti yathu ya www.jw.org/ny


text:
GALAMUKANI! FEBRUARY 2015
Kodi Baibulo Ndi Lothandizabe Masiku Ano?
Werengani magaziniyi kuti mudziwe mfundo 4 zomwe zimasonyeza kuti Baibulo ndi lothandizabe masiku ano ngati momwe zinalili pa nthawi yomwe linkalembedwa.
Kodi Mfundo za M’Baibulo N’zothandizabe Masiku Ano?
Pamene Hilton ankachoka panyumba, makolo ake ankaganiza kuti sangasinthe. Koma mmene ankabwera patatha zaka 12 anali atasintha kwambiri moti makolo ake sanamuzindikire. N’chiyani chinamuthandiza kuti asinthe?
Mfundo Zake N’zothandiza Nthawi Zonse—Kuchita Zinthu Mwachilungamo
Raquel akanalola kuchita zachinyengo bwenzi akupeza ndalama, koma anaona kuti zimenezi zimubweretsera mavuto komanso ziwononga ubwenzi wake ndi Yehova.
Mfundo Zake N’zothandiza Nthawi Zonse—Kusakwiya Msanga
N’chiyani chinathandiza Cassius kuti aziugwira mtima?
Mfundo Zake N’zothandiza Nthawi Zonse—Kukhulupirika M’banja
Mayi wina anaphunzira kufunika kokhala wokhulupirika m’banja, banja lake litatsala pang’ono kutha. Kodi anatani kuti banja lake lisathe?
Mfundo Zake N’zothandiza Nthawi Zonse—Chikondi
Chikondi chimene chimatchulidwa m’Baibulo kawirikawiri, si chikondi cha pakati pa mwamuna ndi mkazi.
Nkhani Zaumoyo
Werengani nkhani za posachedwapa zimene zikusonyeza kuti maulosi a m’Baibulo onena za matenda ndi olondola.
Nzeru Zomwe Zimateteza
Kodi mawu a pa Miyambo 13:8 akuti: “Moyo wa munthu udzawomboledwa ndi chuma chake, koma munthu wosauka sadzudzulidwa,” amatanthauza chiyani?
Kodi Mungayankhe Bwanji Mwana Wanu Atakufunsani za Imfa?
Werengani nkhaniyi kuti mudziwe zinthu 4 zimene mungachite pothandiza mwana wanu kudziwa zokhudza imfa komanso mmene mungamuthandizire kupirira wachibale akamwalira.
N’chifukwa Chiyani Wansembe Anasiya Chipembedzo Chake?
Werengani nkhaniyi kuti mumve zimene Antonio Della Gatta anachita kuti adziwe Mulungu komanso azichita zimene amafuna.
Mesiya
Kodi mukudziwa kuti Baibulo linalosera kuti Mesiya adzafa asanamalize ntchito yake?
Mapiko a Mbalame Opindikira M’mwamba
Potengera mapiko a mbalame, akatswiri apanga ndege zabwino kwambiri. Zimenezi zinathandiza kupulumutsa malita okwana 7,600 miliyoni a mafuta padziko lonse m’chaka chimodzi chokha.
Zina zimene zili pawebusaiti
Kupatsa N’kwabwino
Pali zambiri zimene mungachite kuti muthandize ena. Kodi mukuganiza kuti mungachite chiyani?


text:
19 August 2016 Last updated at: 5:35 PM
Mafco warns Bullets: You will be crushed
Mafco have warned Nyasa Big Bullets players to expect a good beating when the two clubs meet at Civo Stadium on Saturday.
Mafco fc midfielder Zasher Mnong’oneza has said that Mafco will proceed to the next stage in the Carlsberg Cup when they take on Bullets this weekend in the quarterfinals of the Carlsberg Cup.
Mnong’oneza made the remarks in reaction to reports that three Mafco players have been banned after they were found guilty of manhandling Bullets players on Friday last week which is contrary to article 24.12 of the Carlsberg Cup rules and regulations.
During the match, Mafco will miss the services of their top goal scorer Richard Mbulu who has been banned for the rest of the season as well as captain Paul Ndhlovu and Stain Malata who have been handed a six match each.
But Mnong’oneza is confident his team will crush the Blantyre giants.
“Although some of our players have been banned we will not give up, people will be surprised,” Mnong’oneza posted on his Facebook timeline.
He added by promising all Mafco followers that they are going to win and advance to the next level of this year’s Carlsberg cup.
“We promise we are going to proceed into the next stage of the Carlsberg cup. I bet with a strong challenge Mafco is going to win it this weekend and advance to the semis of the Carlsberg cup,” he said.
The winner of the game will book a date with Silver Strikers on the weekend of 28 August, 2016.
126 Comments On "Mafco warns Bullets: You will be crushed"
-
Anayamba mwano neba waziona manja ALI khosi
-
BB matama musiye mafco yizàkuwomba
-
Well done mafco for crushing neba( kampopi fc) ,mwammenya kawiri zana mwampasa mambama & yesterday mwangom’maliza
-
Kkkk!all comment anuwo mumapanga game isanamenyedwe?nde pano mufunse kaye kuti game yatha bwanji ndipo mukhumudwa
-
Shilah Kachikondoh Shakila John Martha Mdeza Alepha Jelemot Selena Nyachu Yohane M. Kachiwala Maria Chunda Jenifa Wa Msowoya Chilesoul Lmbewe Joseph M Kachiwala Beatrice Mwakanema
-
afa anyungwi, i hate BB.
-
aaa!!neba kukula chifu tinakuudzan kut chiukepo anatha lero wakudyetsan galutu mwina mukanabwerekera peter wadabwa zkanakaynda neba tngot sorry mano akukatenganso cup
-
dzimachitika osadanda maule kungot aja ndmakhoba akuphani kawiri yamanja ndi pa ground imeneyo ndye mafcoyo
-
Neighbour U Hv Done A Grt Job It Happens Dats Football
-
ये सांस भी मेरी, मेरी ना रही,
ऐ इश्क जबसे तू है हमारी…
दोनों हम है तलाश मे चैन के,
खो गया हैं जो साथ मेरे यार के These are my breath, I’m not,
AI love you, since our …
We are both in search of peace,
Who lost my love
-
Kodi za mpira zilipati azanga
-
Kkkkkk
-
Hahaha
-
bulesi yomweyo til
-
Amasewero ampira azaukirana ,mafumu azaukirana
-
Kaya a BB game muwina, ndizopanda ntchito, a Mafco anakubandulani ndthu,.
-
Bakha Iwe Ndeu Simpila .Ife Tikukawina Mpila
-
Ukasewela malo anji@Kambale,you’re talkin as if u gotta position on da pinch??
-
-
eeeeeeeeekkkkkkkkkkkk
-
Ndichifukwa chake asilikali simukulandilatu malipiro kkkkkk lero lafika lokha game ndiya BB 3 Mafco 1 ana mwachepa usikali wochita kulembedwa ndi uncle anuwo mutikwane nawo K75000 ndindalamaso yonyadila we are going to cast u to hell to day.
-
Eee Mwalalata
-
anakuza ndani kt timalandira,Mk75000
-
Kkkkk. Dzinatu, Beleka Mwana Tithawe???
-
-
Mayaz zasha sanathawe 3-0 imeneo ikubwera kwa inuo
-
tikufuna mpira osati ndewu
-
tikufuna mpira osati ndewu
-
Bullets simenya wapakamwa komanso wazikwanje adikire 90 min akalankhulenso mbwelerazi awa a Mafco adikire noma ndiye amaitsukuluza paja
-
Maule maule mauleee
-
A awa ndi ma NYA ( not yet aproved) so when you are not aproved matama too much dikila tikusukuluze ndi Ubongwe wakowo. G4S or mafco mumatikwana bwaaanji and by the in your history mwawina zikho zingatiiiii.
Muzingodalila theba yaku Ivory Coast or DRC apo biii muzingodya ma ban omwewa. Karajo vose.
-
makape awa
-
Beat them up
-
migwanya ya mafco wait for 2 nil
-
Lero BB lkumwa wa mkaka mafuko ndi ana achepa kutali
-
Anyasa mantha amenewo pali zifukwa zotukwanira apa ungodikira mawa muone akalephera anawa kukutinyani angokuchorani basi ,viva maf co
-
Dead stock
-
kikiki Mafco ndiyapakamwa
-
Mwabadwa dzulo. Mufunse kuti kodi Spearhead inali team yanji ndipo inkachita chani? Kukula mopusa basi. Asilikali akuphunzitseni patriotism. Akukuntheni anyima inu .
-
kumpir kumapit anthu ambir let hv gd pictre with our footbal tikamapta kumpir sikt tizkavulazidwa mafco take note::of dis
-
Maloto a Dick chumba amenewo uona mawa lino ukufa nditima
-
Nyasi ku Nyasaland
-
Ayi osang’ambana mapeto ake nkutaya nazo nyasa zabwino zonse neba
-
Kuwina ndewu ndkuchuka kwa athu samaona ameleca imaphedwa koma imawina bcz chochuluka ndye mafco alipo angat……bb tilipo angat aaaaa ali mmazi
-
Tikadulana machende ngati mukayambitsenso zakumatako zanuzo,m’pira ndi masewelo osati ndewu ayi.
-
Awuzeeee!!! Asilikali ake makapeeee one to one kuluza kudalira zidaaa uku just CIVOO tikaswanadi mabatiree uku palibenso kuwopaaa wina ndikamukhoma msonali mmutu
-
-
Usilikali si ndekut anthu azienda chogwada ntchito yanu nd kuteteza kut pakhale bata koma mukuyambisa ziwawa inu nomwe dziwani kut enanu panokha simungayme nazo zibakera mphanvu mulibe.
-
Stuart Chintcheto Bashir Isaac Andrew Kam’mayani
-
Am busy recounting votes in Zambia
-
Mpira ndi 90 minutes komanso sitisewera ndi pakamwa
-
Player Npa Ground Osatha Mawu
-
galu woluma sawuwa…
-
Apondeni ndikufuna zomwezo ine
-
Neba tili tonse sitikusiya ayi kuno ku Lilongwe AZILONDA amenewa kuzolowela tikuthandiza asabweletse zikwamje koma mfuti
-
Zampira ximenezi akupangazi?kapena zina
-
Kma nd mpira kapena nkhondo ???bwanj oxangosiya mpirawo zikuchitikaz sizamaswero ai munthu kumaphedwa chifukwa cha mpira? Mmmmm zoopsa.
-
Bullets imenyedwe mwano ngati mumatha ndewu
-
Za Ziii !! Mafuko kkkkkkk
-
Kulije vimevo NBB mo fire
-
Koma.ndipemphe chonde pasazakhale ndewu koma mpira basi.Chifukwa ndikuona ngati mbali zonse zakonzeka kwabasi masapota a BB akonzekera miyala koma nanga awa azipopa kwabasi akuti akubwera chkwanekwane.Nkhondo ikayambika iwo azapanga zawo za Artilery zija kponyera kutali.Ndiye tikasamale chonde chonde sitikufuna anthu afepo chifukwa champira ayi
-
Talk after 90 minutes. Mpira ndi masewera ovuta kwambiri, it rolls every where
-
INE NDRI PAMBUYO PA MAFCO… COZ TONSE TALANGIDWA ENA ATATIPUTA…
-
Koma ziliko mkulinga utatosako
-
Ndina 90 mins.
-
Maule Satekeseka
-
please
-
Ife tikufuna neba finals
-
Ndewu itavuta msilikali adathawa mkupita kukatenga chitsuro kuthanndizira kumenya ma player a bullets..Bata Red Army ma Palestina amatha chili-chonse…Mudzavulala mukamazitenga ngati a mphamvu…Tinakuphikani pa kamuzu paja simukumva eti…M’mawa Ndewu ilipo ndipo muluzanso 3-0…
-
Zonse ndipaground
-
patavutamaka bwanji Mafco singadutse pa bullets Bullets ndiakatundu 2 KWa 0 Bullets kudusa opanda oyipinga pinga
-
Osadandaula guys ife yamanja ayi tionana n’glaund mo akhaula alonda amenyana ndi zigoli
-
We don’t talk too much, i warn you mafco!
-
pychological intimidation! bullets will carry the day
-
ija inali ya khonya kma mawa pa ground unya manyi iwe
-
Kkkkk koma matipwiri ayayayaya…
-
-
thats good news
-
Palibe atakachite ayembekeze kulandila ma red card ndi mpila wao wamphanya mphanya uja.Ku Mafco mpila kulibe.
-
Mpira ndi pa ground osati pakamwa.We shall see tmro.
-
Ali ndi mwana agwilitse, samala mwendo, otherwise ukhoza kubwelera kwanu wakowo mwendo uli muchakhakha. Mafco ipita full house magawo onse.
-
Tikaphana komko Ndix yakomzeka zisenga zosula kalekale. Ukakhala wapa ground ndi akazi athu amenewo.
-
Ine ndingoti phee mpaka ikathe 90minutes
-
-
Moo fire mawule osawopa.
-
Apa chikufunika ndikupewa kwaa player a bb pa game imeneyo ngati kukakhala kukula mtima aaaaaaaaa timva kuti wina wazisiya
-
Kkkkkkkkkkkkkk zikhoza kuthekaditu bola osakabwela ndizikwanje tikayamba tasechatu mu TATA.
Iweyo MNONG’ONEZA kunena zoona umamenya bwino pakati zoona.
Msilikali wapa Malawi MBULU kodi nyamata ameneyi kwao ndi ku Blantyre, Ndirande kwa SAFALAWO eti kkkkkk
-
mwadyela nyemba kukampu mukuona mozondosa
-
Action speaks louder than words! Just wait for 90minutes.For there is a say: Linda madzi apite ndiye uziti ndadala”Bravo BB!
-
Mubwelere mpira kuno chonde asilikali ndikomwe kuja kuchitowe mudatasa
-
Mubwelere mpira kuno chonde asilikali ndikomwe kuja kuchitowe mudatasa
-
Raugh play will lead to penalties and red cards watch out!
-
Ndizotheka bola kuikapo mtima imafa ngakhale Barca ndi ndi matimu opanda maina…BB nkachanitso?
-
Tsekani pakamwapo ngt ndimantha musanati mukuva madzi
-
mafco ndikawathothola ndi sniper, akandimva!
-
we will talk after 90 minutes bb for life
-
anyani amafco nonse shupitttty
-
Tili ndi zida zomufufuza munthu pomwe ali, ma kilometres ake, mtundu wa phone imene akugwilitsila ntchito ndi uzisiyako
-
l
kupusa
-
-
Ine gwa nyelele koma koma ndili mbali yako neba……singalole anthu kuzatiputa mmudzi mwathu muno……tiaonesa nsema mitondo azilondao
-
Thanx madala ndinaona ngati ndili ndekha wanyerere kukwera neba this time
-
Ndakunyadilani ma Neba
-
Malada, akatiputa kwathu kuno tiaonesa kuti munthu sumaluza ndeu pakwanu….timuthandiza neba
-
Ndakuona neba uli boo.
-
Shuwa neba
-
Paja ndi pa Civo
-
Man kumeneko ndae kudziwa ku suppoter ndwe munthu wanzeru .. big up
-
Big Up BB&NOMA Fans.Ndakunyadirani Kuti Nyaduuuuuu!
-
Ndife amodzi njoka kulowa nyumba mwa Neba amapha ndineba tichikanganileso chaka chino ikhale BT yokha yokha
-
uku mkunamizana on this game wa,noma sangasapote maule ili ndi bodza lanilani
-
amazolowera neba mumusiye amuphwanye mutu Kaye mwina asiya kudelera kkkkkk
-
-
Asamamenye mpira wa Ayaya wapakamwa,ife tikhala tikudikira potha 90′
-
its not first tym they say this remember presidential cup
-
Mpira ndi ground osati pakamwa let’s wait and see! BB supporter
-
adikire kae till 90mins wa pakamwa ife ai
-
Musalote Alonda Inu,mawa Tikuphwanyani Pa Civo.
-
Utitenge bwino sife alonda. Do understand?
-
-
Bullets will fight until it is over
-
maule ndi maule
-
Amatero awa tiyeni tiwone mawa kuti zitha bwanji
-
becareful wt ur tongue, dnt pretend as if u dnt knw Nbb
-
Anakuuza ndani kuti amatha ndeu
-
ma team achisilikari they have to form their on cup cos chomwe amatha iwo ndi ndewu
-
Ichi nchiyambi mulira simunati, ifenso ndi amalawi.
-
Hahaha Chimwemwe Kumkwawa anagwetsa asilikali awili ndizibagela pa chitowe…
-
zopatulana ayi!asilikali ndi anthu ngati ife.tonse sitingagwire ntchito zofana coz ena ndi madotolo ndipo ena ndi aphunzitsi etc.tikambe potsata chilungamo wogamula adalakwitsa kuwakhomelera asilikali amene ali anthu amzathu ndikukondela osuta.kuyiopa mafco.
-
-
Maloto agojo,omalota akugulira mwana wake kamba
-
action, osati kutokota
-
ganyu yokoma iyi.
-
Ngati agwilitse ntchito zitsulo awina koma ngati satenga zitsulo sawina BB fan.
-
Action speaks louder than words


text:
Mutu 11
N’chifukwa Chiyani Timakhala ndi Misonkhano Ikuluikulu?
N’chifukwa chiyani anthu awa akuoneka achimwemwe? N’chifukwa chakuti ali pamsonkhano wina waukulu umene timakhala nawo. Mofanana ndi atumiki akale a Mulungu, amene anauzidwa kuti azichita misonkhano itatu pachaka, ifenso timachita misonkhano ikuluikulu. (Deuteronomo 16:16) Chaka chilichonse timachita misonkhano ikuluikulu itatu: Misonkhano iwiri yadera yomwe imachitika tsiku limodzilimodzi, ndiponso msonkhano wachigawo wamasiku atatu. Kodi timapindula bwanji ndi misonkhano imeneyi?
Imathandiza kuti ubale wathu wachikhristu ukhale wolimba. Mofanana ndi Aisiraeli amene ankasangalala potamanda Yehova “pamsonkhano,” ifenso timasangalala kusonkhana pamodzi n’kumamulambira pamisonkhano ikuluikulu. (Salimo 26:12; 111:1) Misonkhano imeneyi imatipatsa mwayi wokumana komanso kucheza ndi abale ndi alongo athu a m’mipingo ina kapenanso ochokera m’mayiko ena. Masana timasangalala kudyera limodzi chakudya pamalo a msonkhano omwewo, zomwe zimatipatsa mpata wocheza ndi Akhristu anzathu. (Machitidwe 2:42) Pamisonkhano imeneyi timaona umboni wa chikondi chimene chimagwirizanitsa “gulu lonse la abale” padziko lapansi.
Imatithandiza kukula mwauzimu. Aisiraeli ankapindulanso chifukwa chakuti ‘ankamvetsa bwino mawu’ a m’Malemba amene ankafotokozedwa momveka bwino. (Nehemiya 8:8, 12) Ifenso timayamikira malangizo a m’Baibulo amene timalandira pamisonkhano yathu. Msonkhano uliwonse umakhala ndi mutu wochokera m’Malemba. Pamisonkhano imeneyi pamakhala nkhani zosiyanasiyana zosangalatsa komanso zitsanzo zomwe zimatithandiza kuchita zimene Mulungu amafuna pa moyo wathu. Timalimbikitsidwa kwambiri anthu ena akamafotokoza zimene achita kuti apirire mavuto amene akumana nawo pa moyo wachikhristu m’nthawi yovuta ino. Pamisonkhano yachigawo pamakhala masewero amene amatithandiza kumvetsa nkhani inayake ya m’Baibulo komanso kuona zimene tikuphunzirapo, ndipo ochita masewerowa amavala ngati mmene anthu akale ankavalira. Pamsonkhano uliwonse pamakhala ubatizo, ndipo anthu amene akufuna kusonyeza kuti anadzipereka kwa Mulungu, amabatizidwa.
N’chifukwa chiyani atumiki a Mulungu amasangalala akakhala pamsonkhano waukulu?
Kodi mungapindule motani ngati mutapezeka pamsonkhano waukulu?
Onaninso
Kavidiyo: Misonkhano Yapachaka ya Mboni za Yehova
Onerani kavidiyo kano kuti mudziwe chifukwa chake anthu mamiliyoni ambirimbiri amafika pamisonkhanoyi.


text:
Achinyamata, Kodi Mungakonzekere Bwanji Kubatizidwa?
“Ndimakondwera ndi kuchita chifuniro chanu, inu Mulungu wanga.”—SAL. 40:8.
NYIMBO: 51, 58
1, 2. (a) N’chifukwa chiyani tinganene kuti kubatizidwa ndi nkhani yaikulu? (b) Kodi munthu asanabatizidwe ayenera kutsimikizira zinthu ziti, ndipo n’chifukwa chiyani?
KODI ndinu wachinyamata ndipo mukuganizira zobatizidwa? Ngati ndi choncho, dziwani kuti kubatizidwa ndi mwayi waukulu kwambiri. M’nkhani yapita ija tinaona kuti kubatizidwa ndi nkhani yaikulu imene muyenera kuiganizira bwino. Munthu amabatizidwa posonyeza kuti wadzipereka kwa Yehova. Amamulonjeza kuti adzamutumikira moyo wake wonse komanso azichita zofuna za Yehovayo osati zake. Choncho munthu asanabatizidwe ayenera kutsimikizira kuti wakonzekadi kudzipereka kwa Yehova, akufunadi kuchita zimenezi komanso akumvetsa tanthauzo la kudzipereka kwa Yehova.
2 Ndiye kodi mungatani ngati mukuona kuti si inu wokonzeka kubatizidwa? Nanga mungatani ngati inuyo mukufuna kubatizidwa koma makolo anu akuona kuti muyenera kuyembekeza kuti muphunzire kaye zinthu zina? Simuyenera kukhumudwa, koma yesetsani kulimbitsa ubwenzi wanu ndi Yehova kuti mubatizidwe pasanapite nthawi yaitali. Pali zinthu zina zimene zingakuthandizeni kuchita zimenezi. Zinthu zake ndi zokhudza (1) zimene mumakhulupirira, (2) zimene mumachita ndiponso (3) kuyamikira zimene Mulungu wakuchitirani.
ZIMENE MUMAKHULUPIRIRA
3, 4. (a) Kodi achinyamata angaphunzire chiyani kwa Timoteyo?
3 Mungachite bwino kudzifunsa mafunso otsatirawa: Kodi ndikudziwa bwanji kuti kuli Mulungu? Nanga ndikudziwa bwanji kuti Baibulo ndi Mawu ake? N’chifukwa chiyani ndimakhulupirira kuti kutsatira mfundo za m’Baibulo n’kothandiza kusiyana ndi kutsatira makhalidwe a anthu a m’dzikoli? Cholinga cha mafunso amenewa si choti muyambe kukayikira zimene mumakhulupirira. Koma mafunsowa angakuthandizeni kuti mutsatire malangizo a mtumwi Paulo akuti: “Muzindikire chimene chili chifuniro cha Mulungu, chabwino, chovomerezeka ndi changwiro.” (Aroma 12:2) N’chifukwa chiyani muyenera kuchita zimenezi?
4 Chitsanzo cha Timoteyo chingakuthandizeni pa nkhaniyi. Iye ankadziwa bwino Malemba. Paja anaphunzitsidwa ndi mayi ake ndiponso agogo ake ‘kuyambira pamene anali wakhanda.’ Komabe Paulo anamuuza kuti: “Pitiriza kutsatira zimene unaphunzira ndi zimene unakhulupirira pambuyo pokhutira nazo.” (2 Tim. 3:14, 15) Buku lina limanena kuti mawu achigiriki amene palembali anawamasulira kuti ‘kukhutira nazo,’ amatanthauza ‘kutsimikizira kuti mfundo inayake ndi yoona.’ Choncho Timoteyo anatsimikizira kuti zimene anaphunzira ndi zoona. Iye ankakhulupirira zinthuzo osati chifukwa choti mayi ake ndi agogo ake anamuuza kuchita zimenezi. Koma chifukwa choti anaziganizira n’kufika pokhutira kuti ndi zoona.—Werengani Aroma 12:1.
5, 6. Kodi kutsimikizira kuti zimene mwaphunzira ndi zoona kungakuthandizeni bwanji?
5 Mwina nanunso mwakhala mukudziwa mfundo za m’Baibulo kuyambira muli mwana. Komabe mungachite bwino kufufuza kuti mupeze umboni wakuti zimene mwaphunzirazo ndi zoona. Zimenezi zingakuthandizeni kuti muzikhulupirira kwambiri mfundo za m’Baibulo. Zingakuthandizeninso kuti musamasokonezeke ndi zochita za anzanu, maganizo a anthu a m’dzikoli ndiponso zofuna zanu.
6 Kutsimikizira kuti zimene mwaphunzira ndi zoona kungakuthandizeni kuti muzitha kuyankha bwino mafunso amene anzanu angakufunseni. Mafunso ake ndi monga akuti, “Kodi ukudziwa bwanji kuti kulidi Mulungu? Ngati Mulungu ndi wachikondi, n’chifukwa chiyani amalola kuti zoipa zizichitika? Kodi zingatheke bwanji kuti Mulungu alibe chiyambi?” Ngati mwakonzekera bwino, mafunso oterewa sangachititse kuti muyambe kukayikira zimene mumakhulupirira. M’malomwake angakuthandizeni kuti mupitirize kuphunzira Baibulo n’cholinga choti mudziwe zambiri.
7-9. Kodi nkhani zapawebusaiti yathu zakuti, “Kodi Baibulo Limaphunzitsa Chiyani?” zingakuthandizeni bwanji kulimbitsa chikhulupiriro chanu?
7 Mukamaphunzira Baibulo mwakhama mumatha kuyankha mafunso amene anthu angakufunseni. Komanso simukayikira mfundo za m’Baibulo ndipo mumakhala ndi chikhulupiriro cholimba. (Mac. 17:11) Achinyamata ambiri amaona kuti mabuku athu amene amafotokoza umboni woti kuli Mulungu amawathandiza kwambiri. (Onani kabuku kakuti, The Origin of Life—Five Questions Worth Asking komanso buku lakuti, Is There a Creator Who Cares About You?) Achinyamata ena amaona kuti nkhani zakuti, “Kodi Baibulo Limaphunzitsa Chiyani?” zimene zimapezeka pawebusaiti yathu ya jw.org/ny ndi zothandizanso. Mungazipeze pamene alemba kuti ZIMENE BAIBULO LIMAPHUNZITSA > ACHINYAMATA. Nkhani zimenezi zingakuthandizeni kuti muzikhulupirira kwambiri zimene Baibulo limaphunzitsa pa nkhani zosiyanasiyana.
8 Popeza mukudziwa kale mfundo za m’Baibulo, mwina mungayankhe mosavuta mafunso ena omwe ali m’nkhanizi. Koma kodi mumakhulupiriradi zimenezo kapena mumangoyankha chifukwa choti ndi zimene munaphunzira? Nkhanizi zimakhala ndi malemba oti muwerenge ndi kuwaganizira komanso mafunso okuthandizani kuti mulembe maganizo anu. Nkhani zimenezi zingakuthandizeni kulimbitsa chikhulupiriro chanu komanso kukonzekera mmene mungafotokozere ena zimene mumakhulupirira. Ngati muli ndi mwayi wogwiritsa ntchito Intaneti, mungachite bwino kuwerenga nkhanizi mukamaphunzira Baibulo panokha.
9 Muyenera kutsimikiza kuti zimene mumaphunzira ndi zoona. Zimenezi zingakuthandizeni kuti mukhale okonzeka kubatizidwa. Mtsikana wina anati: “Ndisanabatizidwe ndinaphunzira Baibulo n’kutsimikizira kuti chipembedzo chathu ndi choona. Ndipo mpaka pano ndimakhulupirirabe kwambiri zimenezi.”
ZIMENE MUMACHITA
10. N’chifukwa chiyani tiyenera kuchita zinthu zosonyeza kuti tili ndi chikhulupiriro?
10 Baibulo limati: “Chikhulupiriro pachokha, ngati chilibe ntchito zake, ndi chakufa.” (Yak. 2:17) Zimene mumachita zimasonyeza ngati chikhulupiriro chanu ndi cholimba kapena ayi. Baibulo limanena kuti ‘muyenera kukhala ndi khalidwe loyera ndiponso kuchita ntchito zosonyeza kuti ndinu odzipereka kwa Mulungu.’—Werengani 2 Petulo 3:11.
11. Kodi mungasonyeze bwanji kuti muli ndi khalidwe loyera?
11 Kuti musonyeze kuti muli ndi khalidwe loyera, nthawi zonse muyenera kupewa kuchita zoipa. Mwachitsanzo, taganizirani zimene mwachita pa miyezi 6 yapitayi. Ngati munayesedwa kuti muchite zoipa, kodi munaiganizira bwinobwino nkhaniyo n’kuzindikira zoyenera kuchita? (Aheb. 5:14) Kodi mukukumbukira nthawi ina pamene munakana mayesero kapena kutengera zochita za anzanu? Nanga kodi zimene mumachita kusukulu zimathandiza anthu kuti azilemekeza Yehova? Kodi mumakhala okhulupirika kwa Yehova kapena mumachita zofuna za anthu akusukulu kwanu n’cholinga choti asakunyozeni? (1 Pet. 4:3, 4) N’zoona kuti tonsefe timalakwitsa zinthu nthawi zina. Ngakhale anthu amene atumikira Mulungu kwa zaka zambiri, nthawi zina amachita mantha kulalikira kwa ena. Komabe munthu aliyense amene anadzipereka kwa Yehova ayenera kunyadira kuti ndi wa Mboni za Yehova ndipo ayenera kuyesetsa kukhala ndi khalidwe loyera.
12. Kodi “ntchito zosonyeza kuti ndinu odzipereka kwa Mulungu” ndi ziti, nanga muyenera kuziona bwanji?
12 Koma kodi “ntchito zosonyeza kuti ndinu odzipereka kwa Mulungu” ndi ziti? Izi ndi zinthu monga kusonkhana komanso kulalikira. Palinso zinthu zina zomwe anthu ambiri sangaone monga kupemphera komanso kuphunzira Baibulo panokha. Munthu amene anadzipereka kwa Yehova ndi mtima wonse saona zinthu zimenezi ngati zotopetsa. Koma amakhala ndi maganizo ofanana ndi a Mfumu Davide amene anati: “Ndimakondwera ndi kuchita chifuniro chanu, inu Mulungu wanga, ndipo chilamulo chanu chili mumtima mwanga.”—Sal. 40:8.
13, 14. Kodi ndi buku liti limene lingakuthandizeni kuti muzichita “ntchito zosonyeza kuti ndinu odzipereka kwa Mulungu,” ndipo bukuli lathandiza bwanji achinyamata ena?
13 Buku lachiwiri la Mayankho a Zimene Achinyamata Amafunsa, lingakuthandizeni kuti muzichita “ntchito zosonyeza kuti ndinu odzipereka kwa Mulungu.” Patsamba 308 ndi 309 m’bukuli, pali mafunso amene mungayankhe. Mafunso ake ndi monga akuti: “Mukamapemphera, kodi mumatchula mwachindunji zimene mukufuna? Nanga mapemphero anuwo amasonyeza kuti mumakondadi Yehova?” “Kodi mumachita zotani paphunziro lanu laumwini?” “Kodi mumalowa mu utumiki ngakhale ngati makolo anu sanalowe?” Ndiyeno patsamba 309 palinso malo amene mungalembepo zimene mukufuna kuchita pa nkhani ya kupemphera, kuphunzira panokha komanso kulalikira.
14 Achinyamata ambiri amene akuganiza zobatizidwa amaona kuti zimene zili pamasambawa n’zothandiza kwambiri. Mtsikana wina dzina lake Tilda ananena kuti: “Ndinkagwiritsa ntchito masamba amenewa kulembapo zimene ndinkafuna kuchita. Ndiyeno pang’ono ndi pang’ono ndinakwaniritsa zimene ndinalembazo. Patangotha chaka chimodzi, ndinali wokonzeka kubatizidwa.” Mnyamata wina dzina lake Patrick ananenanso kuti: “Ndinkadziwa zimene ndinkafuna kuchita, komabe kulemba zinthuzo kunandithandiza kuchita khama kuti ndizikwaniritse.”
15. N’chifukwa chiyani aliyense ayenera kusankha yekha kudzipereka kwa Mulungu?
15 Patsamba 309 pali funso lina lofunika kwambiri lakuti: “Kodi mungapitirize kutumikira Yehova ngakhale makolo anu ndiponso anzanu atasiya kum’tumikira?” Muyenera kukumbukira kuti munthu aliyense adzayankha yekha kwa Mulungu. Choncho aliyense ayenera kusankha yekha kuti adzipereke kwa iye ndiponso kubatizidwa. Sayenera kudalira makolo ake kapenanso anthu ena potumikira Mulungu. Mukakhala ndi khalidwe loyera ndiponso mukamachita zinthu zosonyeza kuti ndinu wodzipereka kwa Yehova, mumasonyeza kuti mumamukonda komanso mumakonda mfundo zake. Komanso mumasonyeza kuti mukhoza kubatizidwa pasanapite nthawi yaitali.
MUZIYAMIKIRA ZIMENE MULUNGU WAKUCHITIRANI
16, 17. (a) N’chiyani chiyenera kuchititsa munthu kuti abatizidwe? (b) Kodi ndi chitsanzo chiti chimene chingatithandize kuti tiziyamikira dipo?
16 Munthu wina amene ankadziwa bwino Chilamulo cha Mose anafunsa Yesu kuti: “Kodi lamulo lalikulu kwambiri m’Chilamulo ndi liti?” Yesu anamuyankha kuti: “Uzikonda Yehova Mulungu wako ndi mtima wako wonse, moyo wako wonse, ndi maganizo ako onse.” (Mat. 22:35-37) Apatu Yesu anasonyeza kuti munthu ayenera kubatizidwa komanso kutumikira Yehova chifukwa chomukonda ndi mtima wonse. Chinthu chimodzi chimene chingakuthandizeni kuti muzikonda Yehova ndi mtima wonse ndi kuganizira kwambiri dipo limene anapereka. (Werengani 2 Akorinto 5:14, 15; 1 Yohane 4:9, 19.) Izi zingakuthandizeni kuti muzisonyeza kuti mumayamikira zimene Mulungu anachitazi.
17 Tiyerekeze kuti mukumira m’madzi ndiye munthu wina wakupulumutsani. Kodi mungangopita kunyumba kukasintha zovala n’kuiwala zimene munthuyo wakuchitirani? Ayi. N’zodziwikiratu kuti mungathokoze munthuyo chifukwa wapulumutsa moyo wanu. N’chimodzimodzinso zimene Yehova ndi Yesu anatichitira. Dipo limene anapereka linatipulumutsa ku uchimo ndi imfa. Chifukwa cha chikondi chimene anatisonyezachi, tikuyembekezera kudzakhala ndi moyo wosatha m’Paradaiso padziko lapansi.
18, 19. (a) N’chifukwa chiyani simuyenera kuchita mantha kuti mudzipereke kwa Yehova? (b) Kodi kutumikira Yehova kungakuthandizeni bwanji?
18 Kodi mumayamikira zimene Yehova wakuchitirani? Ngati ndi choncho ndiye kuti muyenera kudzipereka kwa iye komanso kubatizidwa. Komabe kumbukirani kuti munthu akadzipereka kwa Yehova amamulonjeza kuti azichita zimene Yehovayo amafuna zivute zitani. Ndiye kodi muyenera kuchita mantha ndi zimenezi? Ayi. Musaiwale kuti Yehova amakufunirani zabwino ndipo “amapereka mphoto kwa anthu omufunafuna ndi mtima wonse.” (Aheb. 11:6) Kudzipereka kwa Yehova ndiponso kubatizidwa kudzakuthandizani kukhala osangalala. M’bale wina amene panopo ali ndi zaka 24 ndipo anabatizidwa asanakwanitse zaka 13 anati: “Ndikanadikira kaye, mwina ndikanabatizidwa nditamvetsa bwino zinthu zina. Komabe kubatizidwa ndili wamng’ono kunandithandiza kuti ndisatengeke ndi zinthu za m’dzikoli.”
19 Yehova ndi wosiyana kwambiri ndi Satana. Paja Satana sakufunirani zabwino ndipo sangakuthandizeni kukhala ndi tsogolo labwino. Sangachite zimenezi chifukwa nayenso alibiretu tsogolo. Choncho mukayamba kuchita zofuna zake nanunso simungakhale ndi tsogolo labwino.—Chiv. 20:10.
20. Kodi wachinyamata angakonzekere bwanji kudzipereka ndiponso kubatizidwa? (Onaninso bokosi lakuti, “ Nkhani Zimene Zingakuthandizeni.”)
20 Malinga ndi zimene takambiranazi, ndi nzeru kudzipereka kwa Yehova. Koma kodi mwakonzeka kuchita zimenezi? Ngati ndi choncho musazengereze. Komabe ngati panopa simunakonzeke, muzichita zinthu zimene zatchulidwa m’nkhaniyi zomwe zingakuthandizeni. Paulo anauza Akhristu a ku Filipi kuti: “Mulimonse mmene tapitira patsogolo, tiyeni tipitirize kupita patsogolo mwa kuyenda moyenera m’njira yomweyo.” (Afil. 3:16) Mukatsatira malangizowa, pasanapite nthawi yaitali mudzakhala okonzeka kudzipereka kwa Yehova ndiponso kubatizidwa.


text:
Ulendo Wosaiwalika
Chaka chilichonse anthu masauzande ambirimbiri amabwera kudzaona malo kunyumba zomwe ndi maofesi a Mboni za Yehova a ku United States komanso maofesi omwe ndi likulu la Mboni za Yehova padziko lonse. Nyumba zimenezi zili m’chigawo cha New York. Maofesiwa amatchedwa Beteli, dzina la Chiheberi lomwe limatanthauza “Nyumba ya Mulungu.” Ena mwa anthuwo amachokera kutali kwambiri ndipo amabwera kudzaona mmene mabuku athu amasindikizidwira, mmene ntchito yathu imayendera komanso kudzaona achibale awo amene amagwira ntchito kumaofesiwa. Munthu wina yemwe anabwera kudzaona malowa posachedwapa, anakonzekera ulendowu kwa nthawi yaitali.
Bambo Marcellus omwe ndi a Mboni za Yehova amakhala ku Anchorage, m’dera la Alaska, m’dziko la United States. Bambowa amalankhula mawu ochepa chabe chifukwa cha matenda opha ziwalo amene anadwala zaka zingapo zapitazo. * Iwo amayenda pa njinga ya anthu olumala ndipo amafunika kumawathandiza pa ntchito za tsiku ndi tsiku. Ngakhale izi zili chonchi, bambowa ankafunitsitsa kukaona ku Beteli. Chaposachedwapa, zimene bambowa ankafuna zinatheka.
Bambo Corey, omwe ndi mnzawo wa Marcellus, ndipo ankawathandiza pokonzekera ulendowu, anati: “Anali kundikumbutsa mobwerezabwereza za ulendowu. Ankandiimbira foni pafupipafupi kuti andifunse zina n’zina zokhudzana ndi ulendowu. Popeza amavutika kulankhula, nthawi zambiri amangoyankha kuti ‘Inde’ kapena ‘Ayi’ basi. Ndiyeno akandiimbira foni ndinkafunika kuwafunsa mafunso osiyanasiyana.” Ankacheza chonchi:
“Kodi mukufuna kuti ndibwere?”
“Ayi.”
“Kodi ndiitane adokotala?”
“Ayi.”
“Kapena mukufuna kudziwa zokhudza ulendo uja?”
“Inde.”
“Ndiyeno ndinkafunika kufotokoza zimene ndachita pokonzekera ulendowo. Ndinasangalala kwambiri kuona kuti zimene ankafuna zinathekadi.”
Bambo Marcellus analimbana ndi mavuto ambiri kuti ulendowu utheke. Popeza amapeza ndalama movutikira, iwo ankafunika kusunga ndalama kwa zaka ziwiri kuti adzakwanitse kulipira ulendo wamakilomita 5,400, kuchokera kwawo ku Alaska kukafika ku New York. Chifukwa cha kulumala kwawo, iwo ankafunikanso kupeza munthu wodalirika kuti awaperekeze pa ulendowu. Komanso ankafunika kuti dokotala wawo awavomereze ngati angathe kupita, ndipo iwo analandira yankho lochokera kwa dokotalayu kutangotsala masiku ochepa kuti ulendowu uchitike.
A Marcellus atangofika ku New York anaona maofesi a ku Brooklyn, Patterson, ndi ku Wallkill. Iwo anaona makina aakulu osindikizira mabuku ndi Mabaibulo ndiponso anadziwa mmene ntchito yathu imayendera. Iwo anaonanso malo oonetsera zinthu zosiyanasiyana. Mbali ina ya malowo kuli mawu akuti “Dzina la Mulungu M’Baibulo,” ndipo mbali ina kuli mawu enanso akuti, “Anthu Odziwika ndi Dzina la Yehova.” Pa ulendowu, a Marcellus anadziwana ndi anthu ambiri. Zoonadi, umenewudi unali ulendo wosaiwalika!
Anthu ambiri amagoma akapita kukaona malo ku Beteli, ndipo akafunsidwa kuti afotokoze zimene aona, amachita kusowa chonena. Koma a Marcellus atafunsidwa ngati anasangalala ndi ulendo wawo wokaona Beteli, anangoyankha ndi mawu omwe aja akuti: “Inde. Inde. Inde!”
Inunso pamodzi ndi banja lanu mungalimbikitsidwe kwambiri ngati mupita kukaona Beteli monga mmene anachitira Bambo Marcellus. Maofesi athu akupezeka m’mayiko ambiri padziko lonse ndipo aliyense ndi wolandiridwa kudzaona malo. Tayesetsani kubwera kuti mudzaone Beteli.
^ ndime 3 Bambo Marcellus anamwalira pa May 19, 2014, pomwe tinkakonzekera kufalitsa nkhani ino.
Onaninso
Kodi Beteli N’chiyani?
Beteli ndi malo apadera kwambiri ndipo m’malowa mumachitika ntchito yofunika zedi. Dziwani zinthu zambiri zokhudza anthu omwe amagwira ntchito kumaofesi amenewa.
Kodi Kuofesi ya Mboni za Yehova Kumachitika Zotani?
Alendo amaloledwa kudzaona maofesi athu. Tikukupemphani kuti inunso mupite kukaona zimene zimachitika kumeneko!


text:
An pokha-ndi kuthawa chitsanzo ndi kumutsatira wa mkulu khalidwe yogwirizana Baibulo iliyonse FSX. Zikuphatikizapo mawonekedwe atatu: Official House Mitundu, NWA Airlink, America West Express. Onetsetsani kuwerenga Buku pambuyo unsembe. General malongosoledwe a ndege weniweni: The angapangire zipangizo CRJ900 lakonzedwa kugwira 86-90 okwera mu kasinthidwe 4-abreast ndi lavatories awiri ndi wopalasa ngalawayo monga zida muyezo. Angagwiritsidwenso kukhazikitsidwa ndi optional 3-abreast bizinesi kalasi makhalidwe.
Angapangire zipangizo anayamba latsopano winglet zikuluzikulu ndi aerodynamics bwino kwa CRJ900 kuti kuupereka zofunika kwambiri, kukwera, sitima ndi ankafika ntchito komanso kuchepetsa mafuta lamoto.
Angapangire zipangizo Azamlengalenga amapereka 3 Mabaibulo a CRJ900: muyezo CRJ900, ndi CRJ900 Ere ndi CRJ900 LR. The Standard Version ali ndi pazipita zofunika kulemera kwa 80,500 mapaundi (36,504 kg) ndi osiyanasiyana 1,350 nm (1,554 SM / 2,500 km). The yaitali osiyanasiyana (PITIRIRA ZITATU) zosinthika ali ndi pazipita kulitenga pa kulemera kwa 82,500 mapaundi (37,421 kg) ndi osiyanasiyana 1,593 nm (1,833 SM / 2,950 km). The Long osiyanasiyana (LR) lachitsanzo ali ndi pazipita kulitenga pa kulemera kwa 84,500 mapaundi (38,330 kg) ndi osiyanasiyana 1,828 nm (2,104 SM / 3,385 km). The CRJ900 ali ntchito kwambiri, amatha imathamanga Max sitima ya Mach 0.83 (475 kts / 547 mph / 881 kph), ndi okwera sitima ku mapazi 41,000.
The angapangire zipangizo CRJ900 ali zoyendetsedwa ndi awiri General Zamagetsi CF34-8C5 turbofan injini yotulutsa 14,510 mapaundi (63.2 kN) wa kulitenga pa cholinga. Izi injini lomweli mphamvu CRJ700 ndi CRJ705, kulola kuti commonality kwambiri m'banja. Poyamba kwa United States Air Force, ndi CF34 ana oposa mamiliyoni 20 hours ndege ndipo kwambiri monga mmodzi wa powerplants yodalirika ndi kothandiza anamanga. Kuwonjezera pa bwino mafuta ndi yozizira efficiencies, ndi angapangire zipangizo CRJ900 Series 'powerplant analengeza ntchito envelopu yofanana ndi ya ndege mainline.
The CRJ900 ndi 118 mapazi, 8 mainchesi (36.2 m) yaitali ndi mapiko awo amatha kutalika mapazi 81 6 mainchesi (24.9 m).


text:
Monga makalata anthu ankalamulira posachedwapa anatenga kwambiri gawo mu Nigeria, izo zikhoza kukhala mu malo zonunkhira iyi azimuth powonjezera anga - Pakuti mowa wa lililonse Nigeria. The Nigeria magetsi ogula ndi cholinga olandira wanga lotseguka kalata, monga epitomized ndi Nzika Buba, amene panopa Muzisamala (pamodzi ndi anthu ake mtundu) wa akumane mitengo ya magetsi mphamvu Nigeria wa pambuyo wamba nyengo.
Chidutswa umalimbana dousing ayenera sakulabadira kuzungulira, ndi kuchotsa yaikulu mamba kwa Nzika Buba pamaso.
Wokondedwa Buba:
Ine ndine wokakamizidwa kuti ntchito ofotokoza udindo, "Nzika", dzina lanu chifukwa ndimakumbukira kuti zoyembekezera zanu zimene zimachitikira mitengo kapena chiwerengero cha magetsi okwanira ndi woyera chinyezimiro cha anthu amene anali kumenyana ndi anthu ena magetsi ogula ku Nigeria. Mwanjira ina, inu kuimira lililonse Nigeria nzika, ndi anakweza nsidze zosonyeza bwino Poyembekezera zimene zidzachitikire za mitengo kulipidwa chifukwa magetsi, tsopano padera kuthamanga makampani atenga pa katundu kwa m'badwo ndi kameredwe magetsi mphamvu, chifukwa posachedwapa anamaliza wamba wa mphamvu gawo.
Si mu malo kuyembekezera anthu retort aliyense boma kuwonjezeka mitengo ya magetsi kwa ogula. Ichi ndi chifukwa chake kalatayi imatsogoleredwa pa inu, monga mudziwe zambiri pa goings pa ndithu pofuna anthu kumvetsa, ndipo kenako douse aliyense akumane anthu anatani. Kukhala Nigeria ogula ndekha, Ndine ndithu kukumbukira ayenera mafunso itayamba mu malingaliro anu ngati inu kupita kudzera m'makalata.
Sikuti munthu kukhala clairvoyant kuti kuti muli ndi mafunso amenewa maganizo: (ndi) Kodi posachedwapa anamaliza wamba chifukwa mu mlingo kuwonjezeka? (b) Ngati inde, kodi amaganiza choterocho? (m'ma) Kodi tingachitepo chiyani mitigating mphamvu pa ratepayers, ngati mtengo ukuwonjezeka zimachitika? Pamaso kulankhula mafunso awa, Ine ndimakonda amanena zimene Nigeria kasitomala panopa kudandaula (Choncho uliwonse wosonyeza wa mtengo kuwonjezeka kuchititsa kodziwa), mwa kuponya zambiri kuunika zimene amalandira panopa ndi kulemekeza zimene latsopanoli kuti wagwira ife, ogula.
Chikumbu, Ine ndikuyembekeza inu mukuzindikira kuti ndi zobvuta kupempha anthu kuti alipirire chobalidwa cha pansi chakudya, monga magetsi mphamvu panopo? Si wabwino ambiri Nigeria mabanja ndi malonda establishments ali ndi njala ya magetsi. Kawirikawiri Nigeria kasitomala mu magetsi mphamvu msika, ngati anthu ena climes, ziwiri zoyambirira za amene ali ndithu lofunika, ndipo apatsidwa mu dongosolo la patsogolo – Security ya chakudya, ndi mtengo. Takumana ndi yotsirizira kuno, monga kale mutu zino wadzitcha nkhani ya chakudya pamene expatiating pa Intaneti yogawa mphamvu khalidwe.
Pamaso delving zimene agwira panopa ndi mbali ya dongosolo la, chonde samachititsa motsutsana ndi ine ngati inu kukhudza kukumbukira kuti, "Funso lililonse, pali pamwamba yankho ndi kuwonjezera amodzi ". Zakuya yankho ku funso lanu pa mitengo n'zimene zili n'zomwe anthu mitengo kapena milandu zimene zikusonyeza mwanu mwezi magetsi zolipiritsa. Chikumbu, musaiwale izi – Anu pamwezi Bill (umene ndi ngongole kwa kumwa magetsi mphamvu kapena magetsi) tiri ndi awiri zigawo:
(ndi) Milandu (Nthawi zambiri amayi mphamvu kuyang'anira) zochokera magetsi mphamvu (mu kilowatt maola kapena kWh) ankadya ndi nyumba ndiponso ntchito pa mwezi. Mbaliyi mlandu kugwirizana ndi kupanga magetsi (kupoletsa magetsi); mtengo ntchito ndi kukhalabe ya magetsi HIV dongosolo (kupatsira kudzera mwa gululi); azilipiritsa kusunthira magetsi pa ntchito yogawa mizere kunyumba kwanu kapena bizinesi (kutumiza m'dera lanu); ndi malonda makonzedwe ndondomeko (ndalama zogwirira ntchito m'maofesi a kugulitsa kwa inu).
(b) Kagulu magetsi Levy (nthawi zambiri amatchedwa yogwira pamwezi mlandu, wakuthandizidwaku kapena utumiki amalipiritsa). Izi pang'ono caters kwa zolipiritsa, mita kuwerenga, utumiki kuitana Poyankha, utumiki mzere yokonza ndi zipangizo zatsopano unsembe.
Nzika Buba, onani kuti m'njira imeneyi inu kusankha kuti ngakhale kudya limodzi kWh kunyumba kwanu kapena malo ntchito pa mwezi, (ndi) pamwambapa limati ziro, pamene (b), utumiki mtengo kuti mwezi, monga analemba ndi anu m'gulu la makasitomala, mpaka billed ako nkhani. Nigeria ayenera kukumbukira nthawi zonse kuti mfundo Service woyang'anira mu zolipiritsa ndondomeko sichiri kokha kuno (osati 'Nigeria chinthu'), koma amalandira m'madera ena a dziko. Chonde kumasula kuti titsimikize. Akudutsa m'dera lathu parlance, wakuthandizidwaku ndi "zedi ku banki".
Pa ngati wamba wa mphamvu gawo chifukwa Mulimonsemo kuchuluka kapena ayi, yankho ndi 'Inde'. Iwo anatero, koma marginally. The wamba anaitana oyamba a mitengo boma amayi Mipita Chaka Tariff Order (DIPO), anaikidwa ndi Nigeria magetsi malamulo Commission kapena NERC. Chinali cholinga kuti n'chiyani mtima wa mtengo wa magetsi anagulitsa ndi kugawa (ndipo ritelo) Makampani ku June 1, 2012 kuti May 31, 2017. Mwachidule, popanda MYTO ndalama akanakupatsani lalikulu ogona kwa ndalama mu gawo, ndi wamba thupi zikanakhala kulephera, inafika mitengo sakanakhala wowoneka mtengo kuchiritsidwa kwa ndalama. Kuti mudziwe, Chikumbu, Ndikupemphani inu kukaona NERC a Webusaiti. (Zipitilizidwa)


text:
Kodi Mumatsatira ndi Mtima Wonse Zimene Zinalembedwa?
“Zinthu zimenezi . . . zinalembedwa kuti zitichenjeze ifeyo amene mapeto a nthawi zino atifikira.”
NYIMBO: 11, 61
1, 2. Kodi kukambirana zitsanzo za mafumu 4 a ku Yuda kutithandiza bwanji?
TIYEREKEZE kuti mukuyenda ndipo mwaona munthu amene ali patsogolo panu atapunthwa n’kugwa. Kodi inuyo podutsa pamalopo simungayende mosamala? Mofanana ndi zimenezi, kuganizira zolakwa zimene ena anachita kungatithandize kuti nafenso tisachite zomwezo. Choncho tingaphunzire zambiri pa zolakwa zimene ena anachita kuphatikizapo za anthu otchulidwa m’Baibulo.
2 Mafumu 4 a ku Yuda omwe tinakambirana m’nkhani yapita ija, ankatumikira Yehova ndi mtima wathunthu. Komabe iwo anachita zinthu zina zolakwika kwambiri. Kodi tingaphunzire chiyani pa zimene zinawachitikira, nanga tingazipewe bwanji? Popeza nkhani zawo zinalembedwa m’Baibulo kuti zitichenjeze, kukambirana nkhanizi kungatithandize kwambiri.
KUDALIRA NZERU ZA ANTHU N’KOOPSA
3-5. (a) Ngakhale kuti Asa anatumikira Yehova ndi mtima wathunthu, kodi anakumana ndi mavuto ati chifukwa cha zolakwika zimene anachita? (b) Kodi mwina n’chifukwa chiyani Asa sanadalire Yehova pamene Basa anaukira Yuda?
3 Tiyeni tiyambe ndi kukambirana za Asa. Pamene Aitiyopiya okwana 1 miliyoni anabwera kudzaukira Yuda, Asa anadalira Yehova. Koma iye analephera kudaliranso Yehova pamene Basa mfumu ya Isiraeli, anayamba kumanga mpanda wolimba kwambiri kuzungulira mzinda wa Rama womwe unali m’malire a Yuda. (2 Mbiri 16:1-3) Asa anadalira nzeru zake ndipo anapereka ziphuphu kwa mfumu ya Siriya dzina lake Beni-hadadi n’cholinga choti ikaukire Basa. Kodi mapulani a Asa amenewa anathandiza? Zingaoneke ngati anathandiza chifukwa Baibulo limati: “Basa atangomva zimenezi, nthawi yomweyo anasiya kumanga Rama n’kuimitsa ntchito yake.”—2 Mbiri 16:5.
4 Koma kodi Yehova anasangalala ndi zimene Asa anachitazi? Ayi. Tikutero chifukwa iye anatumiza Haneni kuti akadzudzule Asa chifukwa choti sanamudalire. (Werengani 2 Mbiri 16:7-9.) Haneni anauza Asa kuti: “Kuyambira tsopano anthu azichita nanu nkhondo.” Choncho ngakhale kuti Basa anachoka ndipo Asa anatenga mzinda wa Rama, Asayo ndi anthu ake ankangokhalira kumenya nkhondo pa nthawi yonse ya ulamuliro wake.
5 Komabe monga tinaonera m’nkhani yapita ija, Yehova atafufuza mtima wa Asa anaona kuti ankamutumikira ndi mtima wathunthu. (1 Maf. 15:14) Koma Asa anayenera kukumana ndi zotsatira za zinthu zolakwika zimene anachita. Kodi n’chifukwa chiyani Asa anadalira nzeru zake komanso za —Beni-hadadi —
6. Kodi tingaphunzire chiyani pa zinthu zolakwika zimene Asa anachita? Perekani chitsanzo.
6 Kodi tingaphunzire chiyani pa zinthu zolakwika zimene Asa anachita? Nthawi zambiri tikakumana ndi mavuto amene tikuona kuti sitingathane nawo patokha, zimakhala zosavuta kudalira Yehova. Koma kodi timadaliranso Yehova pa zinthu zing’onozing’ono zimene timakumana nazo tsiku ndi tsiku kapena timangodalira nzeru zathu? Nanga kodi timafufuza mfundo za m’Baibulo posonyeza kuti tikudalira Yehova? Mwachitsanzo, tiyerekezere kuti mukutsutsidwa ndi achibale anu kuti musamapite kumisonkhano yampingo kapena ikuluikulu. Mwina mungapemphe Yehova kuti akuthandizeni kudziwa zoyenera kuchita. Ndiyeno tiyerekezenso kuti mwachotsedwa ntchito ndipo mukuvutika kupeza ina. Kenako mukulankhula ndi bwana wina amene akufuna kuti akulembeni ntchito. Kodi mungamufotokozere zoti adzafunika kumakupatsani nthawi yosonkhana m’kati mwa mlungu? Kapena simunganene poopa kuti sakulembani? Pa vuto lililonse limene tingakumane nalo, tingachite bwino kutsatira malangizo a wamasalimo akuti: “Lola kuti Yehova akutsogolere panjira yako, umudalire ndipo iye adzachitapo kanthu.”
KUGWIRIZANA NDI ANTHU OLAKWIKA KUNGATIIKE M’MAVUTO
7, 8. Kodi Yehosafati anachita zinthu ziti zolakwika, ndipo zotsatira zake zinali zotani? (Onani chithunzi patsamba 23.)
7 Tiyeni tsopano tikambirane chitsanzo cha mwana wa Asa dzina lake Yehosafati. Iye anali ndi makhalidwe abwino ambiri. Pa nthawi imene ankadalira Yehova zinthu zinkayenda bwino kwambiri. Koma iye analakwitsanso zinthu zina. Mwachitsanzo, anakonza zoti mwana wake wamwamuna akwatire mwana wamkazi wa Mfumu Ahabu ya Isiraeli, yomwe inali yoipa kwambiri. Kenako anagwirizana ndi Ahabu kuti akamenyane ndi Asiriya ngakhale kuti anachenjezedwa ndi mneneri Mikaya kuti asapite. Kunkhondoko, Yehosafati anapulumukira m’kamwa mwa mbuzi ndipo anabwerera ku Yerusalemu. (2 Mbiri 18:1-32) Ndiyeno mneneri Yehu anamufunsa kuti: “Kodi chithandizo chiyenera kuperekedwa kwa oipa, ndipo kodi muyenera kukonda anthu odana ndi Yehova?”
8 Kodi Yehosafati anaphunzirapo kanthu? Ayi ndithu. N’zoona kuti ankayesetsa kuchita zinthu zosangalatsa Yehova koma anapitiriza kugwirizana ndi anthu osalambira Yehova. Iye anachitanso mgwirizano ndi Mfumu Ahaziya yemwe anali mwana wa Ahabu. Yehosafati ndi Ahaziya anapanga zombo koma zinasweka asanazigwiritse ntchito imene ankafuna.—2 Mbiri 20:35-37.
9. Kodi kugwirizana ndi anthu oipa kungatibweretsere mavuto ati?
9 Nkhani ya Yehosafatiyi ingatithandize kuti tionenso zimene timachita pa moyo wathu. Yehosafati anachita zabwino ndipo “anafunafuna Yehova ndi mtima wake wonse.” (2 Mbiri 22:9) Koma ankagwirizana ndi anthu oipa ndipo izi zinamubweretsera mavuto. Paja Baibulo limati: “Munthu woyenda ndi anthu anzeru adzakhala wanzeru, koma wochita zinthu ndi anthu opusa adzapeza mavuto.” (Miy. 13:20) Ifenso timayesetsa kuthandiza anthu kuti ayambe kulambira Yehova. Koma tisamaiwale kuti Yehosafati anangotsala pang’ono kuphedwa chifukwa chogwirizana ndi anthu olakwika. Choncho tizidziwa kuti si bwino kugwirizana kwambiri ndi anthu osalambira Yehova chifukwa tingapeze mavuto mwinanso kuika moyo wathu pachiswe.
10. (a) Ngati tikufuna kupeza munthu wokwatirana naye, kodi tingaphunzire chiyani kwa Yehosafati? (b) Kodi tiyenera kukumbukira chiyani ngati tayamba kukondana ndi munthu wosalambira Yehova?
10 Kodi tingaphunzirenso chiyani pa nkhani ya Yehosafati? Mwina Mkhristu angayambe kukondana ndi munthu wosalambira Yehova poganiza kuti sangapeze munthu woyenera kukwatirana naye m’gulu la Yehova. Kapenanso Mkhristu angamakakamizidwe ndi achibale omwe si Mboni kuti alowe m’banja. Angamamuuze kuti ngati salowa m’banja panopa ndiye kuti akalamba. N’zoona kuti Yehova anatilenga m’njira yoti tizifuna kukonda ena komanso kukondedwa. Komabe kodi Mkhristu ayenera kuchita chiyani ngati sakupeza munthu woyenera kukhala naye pa banja? Kuganizira zimene zinachitikira Yehosafati kungathandize kwambiri. Iye ankadalira Yehova kuti amutsogolere. (2 Mbiri 18:4-6) Musaiwale zimene zinachitikira Yehosafati pamene anayamba kugwirizana ndi Ahabu, yemwe sankakonda Yehova. Iye ankayenera kukumbukira kuti maso a Yehova amakhala pa anthu amene amamutumikira ndi mtima wathunthu. Masiku anonso “maso a Yehova akuyendayenda padziko lonse lapansi” ndipo iye ndi wokonzeka ‘kuti ationetse mphamvu zake.’ (2 Mbiri 16:9) Yehova amatikonda ndipo amadziwa bwino mavuto athu. Paja iye ndi amene anatilenga m’njira yoti tizifuna kukonda ena komanso kukondedwa. Ndiye kodi inuyo mumakhulupirira kuti iye angakuthandizeni kupeza munthu woyenera kukwatirana naye? Musamakayikire, chifukwa pangapite nthawi adzakuthandizani ndithu.
TISALOLE KUTI MTIMA WATHU UYAMBE KUDZIKUZA
11, 12. (a) Kodi Hezekiya anachita chiyani posonyeza zimene zinali mu mtima mwake? (b) N’chifukwa chiyani Mulungu anakhululukira Hezekiya?
11 Kodi tingaphunzire chiyani kwa Hezekiya? Pa nthawi ina, Mulungu amene amafufuza mitima anathandiza Hezekiya kudziwa zimene zinali mu mtima mwake. (Werengani 2 Mbiri 32:31.) Hezekiya atadwala kwambiri, Mulungu anamupatsa chizindikiro choti achira. Chizindikiro chake chinali mthunzi umene unabwerera m’mbuyo masitepe 10. Mwana wa mfumu ya ku Babulo anafuna kudziwa zambiri za chizindikirocho, choncho anatumiza anthu kuti akamufunse Hezekiya. (2 Maf. 20:8-13; 2 Mbiri 32:24) Mulungu ‘atamusiya’ kuti asonyeze zimene zinali mumtima mwake, Hezekiya anaonetsa anthu a ku Babulowo “zonse za m’nyumba yake yosungiramo chuma.” Apa Hezekiya sanachite zinthu mwanzeru ndipo anasonyeza kuti anali ndi mtima wonyada.
12 Baibulo silinena chimene chinayambitsa kuti Hezekiya akhale ndi mtima wonyada. Kodi chinali chifukwa choti anapambana pa nkhondo yolimbana ndi Asuri kapena chifukwa choti Mulungu anamuchiritsa mozizwitsa? Kodi mwina n’chifukwa choti anali “ndi chuma chambiri ndi ulemerero wochuluka zedi?” Sitikudziwa, koma n’zomvetsa chisoni kuti Hezekiya anadzikuza ndipo “sanabwezere zabwino” zimene Mulungu anamuchitira. Choncho ngakhale kuti Hezekiya anatumikira Mulungu ndi mtima wathunthu, nthawi ina anachita zinthu zosasangalatsa Yehova. Komabe kenako “anadzichepetsa” limodzi ndi anthu ake ndipo mkwiyo wa Yehova sunawagwere.—2 Mbiri 32:25-27; Sal. 138:6.
13, 14. (a) Kodi ndi zinthu ziti zimene zingasonyeze zomwe zili mu mtima mwathu? (b) Kodi tizitani anthu ena akatiyamikira pa zabwino zimene tachita?
13 Kodi kuwerenga nkhani ya Hezekiya komanso kuiganizira kwambiri kungatithandize bwanji? Kumbukirani kuti Hezekiya anayamba kusonyeza mtima wodzikuza Yehova atangomuthandiza kugonjetsa Senakeribu komanso atamuchiritsa matenda ake oopsa. Ndiye kodi ifeyo timatani ngati tachita zinazake zabwino ndipo anthu ena akutiyamikira? Zimene tingachite, zingasonyeze zomwe zili mu mtima mwathu. Mwachitsanzo, m’bale wina angakambe bwino nkhani yake pamsonkhano ndipo anthu ambiri angamuyamikire. Kodi pamenepa angatani?
14 Anthu akatiyamikira pa zabwino zomwe tachita, tiyenera kukumbukira mawu a Yesu akuti: “Mukachita zonse zimene munapatsidwa ngati ntchito yanu, muzinena kuti, ‘Ife ndife akapolo opanda pake. Tangochita zimene tinayenera kuchita.’” (Luka 17:10) Ndiye kodi tingatani kuti tisachite zinthu ngati Hezekiya? Paja Hezekiya atadzikuza, anasonyeza kuti sanayamikire zimene Yehova anamuchitira. Tikamaganizira kwambiri zimene Mulungu watichitira, tingapewe mtima wonyada umene iye amadana nawo. M’malomwake tingamalankhule zinthu zosonyeza kuti timayamikira Yehova. Tizikumbukiranso kuti iye ndi amene anatipatsa Baibulo komanso mzimu woyera kuti uzitithandiza kuchita bwino zinthu.
TIZIKHALA OSAMALA POSANKHA ZOCHITA
15, 16. N’chiyani chinachititsa kuti Yehova asateteze Yosiya?
15 Pomaliza tiyeni tikambirane zimene tingaphunzire pa zimene zinachitikira Mfumu Yosiya. Kodi n’chiyani chinachititsa kuti iye agonjetsedwe n’kufa? (Werengani 2 Mbiri 35:20-22.) Yosiya “anapita kukamenyana” ndi Mfumu Neko ya ku Iguputo ngakhale kuti mfumuyo inanena kuti sinabwere kudzamenyana ndi iyeyo. Baibulo limanena kuti mawu a Neko anali “ochokera pakamwa pa Mulungu.” Ndiye n’chifukwa chiyani Yosiya anapita kukamenyana ndi Neko? Baibulo silinena chifukwa chake.
16 Koma kodi Yosiya akanadziwa bwanji kuti mawu a Neko analidi ochokera kwa Yehova? Iye akanatha kufunsa Yeremiya, yemwe anali mneneri wokhulupirika. (2 Mbiri 35:23, 25) Koma palibe umboni woti anachita zimenezi. Chinanso chimene akanachiganizira ndi choti Neko ankapita ku Karikemisi kumenyana ndi “mtundu wina” osati Yerusalemu. Ndipotu nkhaniyi sinkakhudza dzina la Yehova chifukwa Neko sananyoze Yehova kapena anthu ake. Choncho Yosiya sanaganize bwino popita kukamenyana ndi Neko ndipo Yehova sanamuteteze. Ndiye kodi tingaphunzirepo chiyani? Tikakumana ndi vuto tizifufuza kaye maganizo a Yehova pa nkhaniyo.
17. Tikakhala ndi vuto, kodi tingatani kuti tisalakwitse zinthu ngati mmene Yosiya anachitira?
17 Tikakumana ndi vuto tiyenera kufufuza mfundo zonse za m’Baibulo zimene zikukhudzana ndi vutolo n’kuona kuti tingazitsatire bwanji. Nthawi zina tingafunike kufunsa nzeru kwa akulu. N’zoona kuti ifeyo tingadziwe zinthu zina zokhudza nkhaniyo ndipo mwina tafufuza kale mfundo zina. Koma n’kutheka kuti pangakhale mfundo zinanso zimene akulu angatithandize kuti tiziganizire. Tiyerekeze kuti pali mlongo wina amene mwamuna wake si Mboni. Mlongoyu akudziwa kuti ayenera kumalalikira uthenga wabwino. (Mac. 4:20) Ndiyeno wakonza zoti tsiku lina adzalowe mu utumiki. Koma mwamuna wake akufuna kuti pa tsikulo adzapitire limodzi kwinakwake. Mwamunayo akuona kuti n’kale pamene anakhalapo ndi nthawi yochita zinthu limodzi. Mkaziyo angaganizire lamulo la Yesu loti tiziphunzitsa anthu komanso mfundo yakuti tiyenera kumvera Mulungu. (Mat. 28:19, 20; Mac. 5:29) Koma angachitenso bwino kuganizira mfundo yakuti akazi ayenera kugonjera amuna awo ndiponso azikhala ololera. (Aef. 5:22-24; Afil. 4:5) Kodi mwamuna wakeyo amamuletsa kupita kolalikira kapena akungofuna kuti pa tsikuli asachoke kuti achitire limodzi zinthu zina? Chitsanzo chimenechi chikusonyeza kuti tiyenera kukhala osamala pochita zinthu kuti tizikhala ndi chikumbumtima chabwino potumikira Mulungu.
PITIRIZANI KUTUMIKIRA YEHOVA NDI MTIMA WATHUNTHU
18. Kodi zitsanzo za mafumu 4 amene takambirana m’nkhaniyi zakuthandizani bwanji?
18 Popeza si ife angwiro, kupanda kusamala nafenso tingalakwitse zinthu zina ngati mmene zinaliri ndi mafumu 4 amene takambirana m’nkhaniyi. Mwina tingayambe (1) kudalira nzeru zathu, (2) kugwirizana ndi anthu olakwika, (3) kukhala ndi mtima wodzikuza kapena (4) kusankha zochita tisanafufuze maganizo a Yehova pa nkhaniyo. Tikuthokoza kwambiri kuti Yehova ndi wabwino ndipo angathe kuona zabwino mwa ife ngati mmene anachitira ndi mafumu 4 aja. Yehova amadziwa kuti timamukonda komanso timafuna kumutumikira ndi mtima wonse. Choncho watipatsa zitsanzo kuti zitithandize kupewa kulakwitsa zinthu kwambiri. Tiyeni tiziganizira kwambiri za nkhani zimenezi ndipo tizithokoza Yehova pochititsa kuti zilembedwe m’Baibulo.


text:
Kodi Tingapeze Kuti Mayankho a Mafunso Ofunika Kwambiri Okhudza Moyo?
Kodi mayankhowo tingawapeze . . .
kwa asayansi?
kwa anthu anzeru?
m’Baibulo?
WOLEMBA BAIBULO WINA ANAPEMPHA MULUNGU KUTI,
“Ndithandizeni kukhala wozindikira . . . Mawu anu onse ndi choonadi.”
Baibulo likuyankha mafunso a anthu ambiri.
Kodi mungakonde kukhala ena mwa anthu amenewo?
Webusaiti ya jw.org ingakuthandizeni kuyankha mafunso anu.
WERENGANI za pa Webusaiti yathu
ONERANI mavidiyo a nkhani za m’Baibulo
PANGANI DAWUNILODI mabuku
PA MAFUNSO OFUNIKA KWAMBIRI OMWE ALI M’MUNSIWA KODI NDI FUNSO LITI LOMWE MUMAFUNA MUTADZIWA YANKHO LAKE?
Pezani mayankho ochokera m’Baibulo a mafunso amenewa pa webusaiti ya jw.org.
(Pitani pamene palembedwa kuti ZIMENE BAIBULO LIMAPHUNZITSA > KUYANKHA MAFUNSO A M’BAIBULO)
Onaninso
Kodi Pamalo Athu a pa Intaneti Pali Zinthu Zotani?
Mungadziwe zinthu zambiri zokhudza ifeyo komanso zimene timakhulupirira ndipo mungapeze mayankho okhudza Baibulo.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
20 M’chaka cha 7, m’mwezi wachisanu, pa tsiku la 10 la mweziwo, akuluakulu a Isiraeli anabwera kwa ine kudzafunsira kwa Yehova,+ ndipo anakhala pamaso panga.+
2 Ndiyeno Yehova analankhula nane kuti:
3 “Iwe mwana wa munthu, lankhula ndi akuluakulu a Isiraeliwo ndipo uwauze kuti, ‘Yehova, Ambuye Wamkulu Koposa, wanena kuti: “Kodi amuna inu mwabweradi kudzafunsira kwa ine?+ ‘Pali ine Mulungu wamoyo, sindilola kuti inu mufunsire kwa ine,’+ watero Yehova, Ambuye Wamkulu Koposa.”’
4 “Kodi ndiwe wokonzeka kuwaweruza? Kodi uwaweruza, iwe mwana wa munthu?+ Auze zinthu zonyansa zimene makolo awo anachita.+
5 Uwauze kuti, ‘Yehova, Ambuye Wamkulu Koposa, wanena kuti: “Pa tsiku limene ndinasankha Isiraeli,+ ndinakweza mkono wanga+ polumbirira mbewu ya nyumba ya Yakobo+ ndi kuwachititsa kuti andidziwe m’dziko la Iguputo.+ Inde, ndinakweza mkono wanga ndi kuwalumbirira kuti, ‘Ine ndine Yehova Mulungu wanu.’+
6 Pa tsiku limenelo ndinakweza dzanja langa+ powalumbirira kuti ndidzawatulutsa m’dziko la Iguputo kupita nawo kudziko limene ndinaliyendera kuti iwo akakhalemo, dziko loyenda mkaka ndi uchi.+ Linali dziko lokongola kwambiri kuposa mayiko onse.+
7 Ine ndinawauza kuti, ‘Aliyense wa inu ataye zinthu zake zonyansa zimene amaziyang’anitsitsa pozilambira+ ndipo musadziipitse ndi mafano onyansa a ku Iguputo.+ Ine ndine Yehova Mulungu wanu.’+
8 “‘“Koma iwo anayamba kundipandukira+ ndipo sanafune kundimvera. Aliyense wa iwo sanataye zinthu zonyansa zimene anali kuziyang’anitsitsa pozilambira ndipo sanasiye mafano onyansa a ku Iguputo.+ Choncho ine ndinatsimikiza mtima kuwatsanulira mkwiyo wanga kuti ukali wanga uthere pa iwo m’dziko la Iguputo.+
9 Koma ine ndinachita zinthu molemekeza dzina langa kuti lisadetsedwe pamaso pa anthu a mitundu ina amene iwo anali kukhala pakati pawo,+ pakuti ndinawachititsa kuti andidziwe pamaso pa anthu a mitundu inawo powatulutsa m’dziko la Iguputo.+
10 Chotero ndinawatulutsa m’dziko la Iguputo ndi kuwalowetsa m’chipululu.+
11 “‘“Kumeneko ndinawapatsa malamulo+ ndi kuwadziwitsa zigamulo zanga,+ kuti munthu amene akuzitsatira akhalebe ndi moyo.+
12 Ndinawapatsanso sabata langa+ kuti likhale chizindikiro pakati pa ine ndi iwowo.+ Ndinachita zimenezi n’cholinga choti adziwe kuti ine Yehova, ndiye amene ndikuwapatula.
13 “‘“Koma iwowo, a nyumba ya Isiraeli, anandipandukira m’chipululu.+ Iwo sanayende motsatira malamulo anga+ ndipo anakana zigamulo zanga+ zimene munthu akamazitsatira, amakhala ndi moyo.+ Sabata langa analidetsa kwambiri,+ moti ndinatsimikiza mtima kuwatsanulira mkwiyo wanga m’chipululu kuti ndiwafafanize.+
14 Koma ndinachita zinthu molemekeza dzina langa kuti lisadetsedwe pamaso pa mitundu ya anthu amene anaona ndikutulutsa anthu anga pakati pawo.+
15 Ine ndinakweza dzanja langa powalumbirira m’chipululu+ kuti sindidzawalowetsa m’dziko limene ndinawapatsa, dziko loyenda mkaka ndi uchi,+ (dziko lokongola kwambiri kuposa mayiko onse)+
16 chifukwa anakana zigamulo zanga, sanayende motsatira malamulo anga, anadetsa sabata langa komanso mtima wawo unali pa mafano awo onyansa.+
17 “‘“Maso anga anayamba kuwamvera chisoni kuti ndisawawononge,+ chotero sindinawafafanize m’chipululu.
18 Choncho ndinauza ana awo m’chipululu kuti,+ ‘Musayende motsatira malamulo a makolo anu,+ ndipo musasunge zigamulo zawo.+ Musadziipitse ndi mafano awo onyansa.+
19 Ine ndine Yehova Mulungu wanu.+ Yendani motsatira malamulo anga+ ndipo musunge zigamulo zanga+ ndi kuzitsatira.+
20 Muzisunga sabata langa kuti likhale lopatulika+ ndipo likhale chizindikiro pakati pa ine ndi inu, kuti mudziwe kuti ine ndine Yehova Mulungu wanu.’+
21 “‘“Koma anawo anayamba kundipandukira.+ Sanayende motsatira malamulo anga ndipo sanasunge ndi kutsatira zigamulo zanga, zimene ngati munthu atazitsatira angakhale ndi moyo.+ Iwo anadetsa sabata langa,+ choncho ndinatsimikiza mtima kuwatsanulira mkwiyo wanga, kuti ukali wanga uthere pa iwo m’chipululu.+
22 Ine ndinabweza dzanja langa+ ndi kuchita zinthu molemekeza dzina langa kuti lisadetsedwe pamaso pa mitundu ya anthu amene anaona ndikutulutsa anthu anga pakati pawo.+
23 Komanso ndinakweza dzanja langa powalumbirira m’chipululu,+ kuti ndidzawabalalitsira ku mitundu ya anthu ndi kuwamwazira m’mayiko osiyanasiyana,+
24 chifukwa chakuti sanatsatire zigamulo zanga,+ anakana malamulo anga,+ anadetsa sabata langa+ komanso maso awo anali pa mafano onyansa a makolo awo.+
25 Chifukwa cha zimenezi ine ndinawalola kutsatira malamulo oipa ndi zigamulo zimene sizikanawathandiza kukhala ndi moyo.+
26 Ndinawalola kudziipitsa ndi mphatso zawo pamene anali kuponya pamoto mwana aliyense woyamba kubadwa.+ Ndinachita zimenezi kuti ndiwasautse n’cholinga choti adziwe kuti ine ndine Yehova.”’+
27 “Choncho iwe mwana wa munthu, lankhula ndi nyumba ya Isiraeli ndipo uwauze kuti,+ ‘Yehova, Ambuye Wamkulu Koposa, wanena kuti: “Makolo anu anandilankhulira mawu onyoza pamene anali kundichitira zinthu mosakhulupirika.+
28 Komabe ine ndinawalowetsa m’dziko+ limene ndinawalumbirira nditakweza dzanja langa kuti ndidzawapatsa.+ Koma ataona phiri lililonse lalitali+ ndi mtengo uliwonse wanthambi zambiri, anayamba kupereka nsembe zawo pamenepo+ ndi zopereka zawo zochititsa mseru. Analinso kufukiza nsembe zafungo lokhazika mtima pansi+ ndi kuthira nsembe zawo zachakumwa pamalo amenewo.+
29 Choncho ndinawafunsa kuti, ‘Kodi malo okwezekawa ndi a chiyani? Kodi mumachitako chiyani kumeneko kuti malowo azitchedwa kuti Malo Okwezeka mpaka lero?’”’+
30 “Tsopano uza nyumba ya Isiraeli kuti, ‘Yehova, Ambuye Wamkulu Koposa, wanena kuti: “Kodi anthu inu mukudziipitsa potsatira njira za makolo anu?+ Kodi mukutsatira zinthu zawo zonyansa ndi kuchita zachiwerewere ndi mafano amenewo?+
31 Kodi mukudziipitsa polemekeza mafano anu onse onyansa mpaka lero,+ popereka mphatso zanu mwa kuponya pamoto ana anu aamuna?+ Kodi pa nthawi imodzimodziyo ndilole kuti mufunsire kwa ine, inu anthu a nyumba ya Isiraeli?”’+
“‘Pali ine Mulungu wamoyo, sindilola kuti mufunsire kwa ine,’+ watero Yehova, Ambuye Wamkulu Koposa.
32 ‘Ndithu zimene mukuganiza+ sizichitika.+ Inu mukunena kuti: “Tiyeni tikhale ngati anthu a mitundu ina. Tikhale ngati mabanja a m’mayiko ena+ potumikira mitengo ndi miyala.”’”+
33 “‘Pali ine Mulungu wamoyo,’ watero Yehova, Ambuye Wamkulu Koposa, ‘ndidzakhala mfumu yanu ndipo ndidzakulamulirani ndi dzanja lamphamvu, mkono wotambasula+ ndi mkwiyo wosefukira.+
34 Ndidzakuchotsani pakati pa mitundu ya anthu ndipo ndidzakusonkhanitsani pamodzi kuchokera kumayiko amene munabalalikirako. Ndidzakusonkhanitsani ndi dzanja lamphamvu, mkono wotambasula ndi mkwiyo wosefukira.+
35 Ndidzakulowetsani m’chipululu cha mitundu ya anthu+ ndipo kumeneko ndidzatsutsana nanu pamasom’pamaso.+
36 “‘Monga mmene ndinatsutsirana ndi makolo anu m’chipululu cha dziko la Iguputo,+ ndidzatsutsananso ndi inu,’ watero Yehova, Ambuye Wamkulu Koposa.
37 ‘Ndidzakudutsitsani pansi pa ndodo ya m’busa+ ndi kuchita nanu pangano lolimba.+
38 Ndidzachotsa pakati panu anthu ondipandukira ndi ondichimwira.+ Pakuti ndidzawatulutsa m’dziko limene akukhalamo monga alendo, koma sadzalowa m’dziko la Isiraeli,+ ndipo anthu inu mudzadziwa kuti ine ndine Yehova.’+
39 “Inu a nyumba ya Isiraeli, Yehova, Ambuye Wamkulu Koposa, wanena kuti, ‘Pitani, aliyense wa inu akatumikire mafano ake onyansawo.+ Pambuyo pake, ngati simundimvera ndidzakusiyani ndipo simudzadetsanso dzina langa loyera ndi mphatso zanu ndiponso mafano anu onyansa.’+
40 “‘Nyumba yonse ya Isiraeli idzanditumikira m’phiri langa loyera,+ phiri lalitali la m’dziko la Isiraeli,’+ watero Yehova, Ambuye Wamkulu Koposa. ‘Kumeneko ndidzasangalala nawo ndipo ndidzafuna zopereka zanu ndi nsembe zanu za zinthu zoyambirira kucha pa zinthu zanu zonse zopatulika.+
41 Ndikadzakutulutsani pakati pa anthu a mitundu ina ndi kukusonkhanitsani pamodzi kuchokera m’mayiko osiyanasiyana kumene munabalalikira,+ ndidzasangalala nanu chifukwa cha nsembe zanu zafungo lokhazika mtima pansi,+ ndipo ndidzakhala woyera chifukwa cha inu pamaso pa anthu a mitundu ina.’+
42 “‘Ndikadzakulowetsani m’dziko la Isiraeli,+ dziko limene ndinalumbira nditakweza dzanja kuti ndidzalipereka kwa makolo anu, anthu inu mudzadziwa kuti ine ndine Yehova.+
43 Ndithu kumeneko mudzakumbukira njira zanu+ ndi zochita zanu zonse zimene munali kudziipitsa nazo.+ Mukadzakumbukira zimenezi, mudzachita manyazi ochita kuonekera pankhope zanu chifukwa cha zoipa zonse zimene munachita.+
44 Ndikadzachitapo kanthu chifukwa cha dzina langa,+ inu mudzadziwa kuti ine ndine Yehova.+ Inu a nyumba ya Isiraeli, ine sindidzachitapo kanthu mogwirizana ndi njira zanu zoipa kapena zochita zanu zosayenera,’+ watero Yehova, Ambuye Wamkulu Koposa.”
45 Ndiyeno Yehova anapitiriza kulankhula nane kuti:
46 “Iwe mwana wa munthu, yang’ana+ ku mbali ya kum’mwera ndipo ulankhule+ mawu onena za kumeneko. Ulosere kunkhalango ya dziko la kum’mwera.
47 Uuze nkhalango ya kum’mwerayo kuti, ‘Imva mawu a Yehova. Yehova, Ambuye Wamkulu Koposa, wanena kuti: “Ine ndikukuyatsa moto.+ Motowo unyeketsa mtengo uliwonse wauwisi ndi mtengo uliwonse wouma.+ Malawi a motowo sadzatheka kuwazimitsa,+ ndipo nkhope zonse, kuchokera kum’mwera mpaka kumpoto zidzapsa ndi moto.+
48 Anthu onse adzaona kuti ine Yehova ndaiyatsa moto nkhalangoyo ndipo sudzatheka kuuzimitsa.”’”+
49 Ine ndinanena kuti: “Kalanga ine, Yehova, Ambuye Wamkulu Koposa! Iwo akundinena kuti, ‘Kodi si miyambi imene akunenayi?’”+
Patsani ena
Patsani ena
Ezekieli 20
Baibulo la Dziko Latsopano la Malemba Opatulika
https://www.jw.org/finder?docid=1011452&Book=26&Chapter=20&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D20%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg